Di Sebalik Abaya Hitam, Ini 8 Sisi Wanita Arab Saudi Yang Ramai Tidak Ketahui

Assalamualaikum. Beberapa hari lepas, terdapat komen di Facebook yang menginginkan saya bercerita tentang wanita Saudi.

Mengikut pengalaman dan pengamatan sepanjang hampir 6 tahun saya menetap di Makkah al Mukarramah, terdapat beberapa ciri ataupun kebiasaan, aktiviti wanita-wanita Saudi yang agak menarik di mata saya. Menarik kerana di sebaliknya terdapat cerita-cerita yang berkaitan dengan pengalaman saya sendiri.

Ingin sekali saya tekankan bahawa perkongsian ini melibatkan perbezaan budaya yang tidak sama dengan budaya kita.

Oleh itu, lebih selesa kalau saya hanya katakan ianya hanyalah perkongsian dari pengalaman sendiri. Tiada kajian terperinci yang saya lakukan.

Hanya sebahagian daripada cerita-cerita menarik sepanjang saya menetap dan berkawan dengan orang-orang tempatan Saudi ataupun dari negara Arab yang lain yang sama-sama menetap di sini.

Baiklah, berikut adalah budaya, kebiasaan ataupun rutin wanita Saudi yang kita jarang-jarang kita lihat dan tahu.

Kalau dah bercampur dan tinggal dengan mereka barulah kita faham dan mengerti juga turut ‘terjebak’ dengan budaya mereka.

Saya ada bercerita tentang kisah menarik di antara saya dan abaya di dalam buku saya ‘Embara Kasang Diselimuti Oasis’. Boleh dapatkan buku saya bagi mengetahui cerita tersebut.

Umum mengetahui kalau di Saudi wanita mereka akan memakai abaya di kawasan awam, tak kiralah di mana pun. Mesti pakai abaya.

Di mana jua yang namanya kawasan awam yang bercampur lelaki dan wanita, tengah jogging pakai abaya, piknik pakai abaya.

Satu hari semasa saya dan keluarga berpiknik di pantai, nampak sekumpulan wanita Saudi mandi laut dengan abaya! Suka saya lihat.

Budaya ini juga merupakan undang-undang kepada semua wanita yang berada di dalam negera ini. WAJIB pakai abaya di kawasan awam.

Pernah saya berbual dengan ibu kepada salah seorang rakan sekolah Rania.

Kebetulan ibunya adalah orang Melayu Singapura yang dah tinggal di Makkah berpuluh tahun selepas berkahwin dengan ayahnya yang merupakan orang tempatan Makkah.

Beberapa tahun selepas itu, ayahnya meninggal dunia semasa beliau dan adik beradik lain 8 orang semuanya masih kecil.

Saya tanya apa pekerjaaan ibu beliau selepas itu bagi menyara anak-anak selepas ketiadaan ayahnya.

Saya sangka pasti ibunya akan pulang ke Singapura, rupanya tidak.

Mereka disara oleh keluarga sebelah ayahnya sehinggalah beliau dan adik beradiknya mampu bekerja dan mampu untuk menyara ibu.

Segala perbelanjaan harian dan persekolahan ditanggung sepenuhnya oleh keluarga sebelah ayah. MashaALLAH satu contoh tauladan yang sangat baik.

Mereka juga sangat menjaga kabilah ataupun nama keluarga yang dibawa. Oleh sebab wajib menjaga nama baik keluarga dan bagi mengekalkan anak-anak dari darah daging keluarga mereka di situ, maka segala tanggungjawab ke atas mereka adalah urusan bersama dan dijaga dengan baik sehingga kini.

Lazim, mereka akan tinggal berdekatan di antara satu dengan yang lain. Contohnya, satu bangunan pangsapuri beberapa tingkat ditinggal oleh keluarga besar dengan mempunyai rumah masing-masing di dalam satu bangunan. Lebih privacy dan lebih mudah untuk menjaga aurat di kalangan ipar duai.

Hal ini tidak ramai yang mengetahui. Wanita-wanita Arab dilindungi oleh kaum lelaki mereka sehingga nama juga tidak sewenang-wenangnya diberitahu kepada sesiapa.

Mereka akan dikenali dengan panggilan ‘ibu kepada’. Contohnya kalau saya akan dipanggil ‘umm Rasyad’, bermakna, ibu kepada Rasyad.

Iya, kita akan dipanggil dengan ibu kepada anak lelaki bukan perempuan. Kalau tidak ada anak lelaki barulah dipanggil ibu kepada anak perempuan.

Diberitahu oleh sahabat Saudi saya, bahawa dengan memberitahu nama wanita kepada sesiapa terutama orang lelaki yang bukan mahram adalah mengaibkan wanita tersebut!

Jadi jangan pelik, kalau mereka sukar untuk memberitahu nama mereka.

Kadangkala saya gemar berbual dengan jiran di depan pintu rumah (kami buat mesyuarat pintu sebab suami masing-masing belum balik kerja).

Beliau mempunyai 4 orang anak perempuan yang kecil-kecil. Tidak ada pembantu, tetapi dalam rumah sikit punya berhias cantik!

Lagi-lagi, masa hampir suami pulang dari kerja tu. Lipstik kemain merah.. wangi je.

Saya kadang-kadang muka pucat tak sempat make up. Malu pula dengan beliau. Dan rasa berdosa dengan suami. hehe..

Orang Arab suka berhias apabila berada dalam rumah. Lagi-lagi yang dah bersuami.

Siap pakai kasut high heel dalam umah. Tuk, tak, tuk, tak (sound effect mereka berjalan dalam rumah dengan kasut tersebut).

Apabila mereka nak keluar, hanya perlu sarung abaya dan niqab! Mudah. Tapi dalam rumah pakai baju glamor. Paling ringkas blouse dan jeans.

Mereka juga suka warnakan rambut dan menggayakan pelbagai jenis fesyen rambut di dalam rumah.

Jangan fikir apabila mereka tidak boleh memandu, tidak boleh keluar tanpa suami atau saudara lelaki, mereka terperuk sahaja di dalam rumah ya. Tidak sama sekali.

Sebenarnya, wanita Saudi memenuhi pelbagai sektor pekerjaan yang memerlukan khidmat mereka seperti guru, doktor, jururawat, pembantu kedai barangan wanita, bank dan lain-lain.

Mereka juga berniaga terutama untuk bidang kecantikan dan kewanitaan seperti mengusahakan saloon dan spa.

Tempat bekerja pula biasanya tidak akan bercampur dengan lelaki seperti bangunan kerajaan, bank dan sekolah. Bangunan untuk wanita berbeza dengan kaum lelaki membuatkan mereka bebas untuk tidak menutup aurat di dalam bangunan tersebut. Menarik, bukan?

Dapat make up, pakai cantik-cantik dan berhias di tempat kerja dan terselamat daripada pandangan mata kaum lelaki lain.

Biasanya hanya suasana pekerjaan di klinik dan hospital sahaja yang memerlukan mereka bercampur di antara lelaki dan wanita, dan di situ suasana lebih tegas dengan uniform doktor dan jururawat yang wajib menepati syariah Islam.

Mereka juga gemar pergi ke pusat-pusat kecantikan dan gym!

Paling istimewa tempat-tempat begini merupakan kawasan larangan keras bagi lelaki ya. Kanak-kanak lelaki yang sudah mumayyiz pun biasanya dilarang. Lebih-lebih lagi gym yang biasanya mempunyai swimming pool di dalamnya!

Ya, wanita Arab suka makan-makan dan berhibur. ‘Barty!’, sebutan untuk “party”.

Jangan pelik kalau sekolah perempuan hampir setiap bulan akan ada party terutama lepas habis exam. Seronok anak-anak dapat sama-sama berhias.

Sekolah tahfiz juga tidak terkecuali. Kalau pusat tahfiz Rania biasanya akan ada party yang meminta ibu dan anak turut sama berhias.

Dan barty mereka bukan hanya makan-makan, ada macam-macam aktiviti menarik!

Seperti bacaan puisi, game-game menarik dan juga bacaan surah-surah oleh hafizah-hafizah. Semburan buih, belon mesti tidak ketinggalan.

Pelbagai jenis manisan dan kuih muih tradisional mereka seperti coffee gahwah, barboosa ataupun kunafah serta pelbagai jenis cookies akan dihidangkan.

Yang pastinya saya sudah terbiasa dan suka join barty-barty mereka. Bila lagi nak berhias dan pakai cantik-cantik, kan?

Selain itu, majlis makan-makan di kalangan keluarga juga kerap diadakan.

Walaupun satu keluarga mereka tetap akan berada di kawasan berasingan di antara lelaki dan perempuan. Lebih mudah dan bebas untuk ipar duai, sepupu ataupun sedara mara yang lain.

Saya pernah terbaca satu artikel tentang orang Jepun yang mengekalkan konsep minimalis dalam rumah mereka. Tidak banyak perabot dan memudahkan dalam proses mengemas.

Berbeza dengan orang Arab, kebanyakan yang saya kenal memang sangat gemar menghias rumah. Rumah mereka sama ada dari golongan yang berada atau kurang, pasti terhias cantik dengan perabot dan hiasan yang lengkap.

Tidak hairan mengapa di sini sangat mudah untuk mendapatkan perabot dengan pelbagai pilihan dan harga yang berpatutan.

Khabarnya mereka juga gemar menukar perabot. Oleh itu, terdapat banyak kedai yang menjual perabot terpakai dengan harga yang murah serta kualiti yang agak baik.

Foreigners seperti saya yang tinggal di rumah sewa pasti suka untuk mendapatkan perabot-perabot yang murah dengan kualiti yang baik.

Kadang-kadang terjebak juga untuk menghias rumah secantik rumah orang-orang Arab! Tak dapat semua, ambil feel sikit-sikit pun jadilah.

Kalau nak kahwin dengan wanita Arab kena siapkan rumah yang lengkap terhias cantik ya. Kata orang, isteri tinggal basuh kaki je masuk rumah.

Sebelum majlis, keluarga perempuan akan melihat rumah yang disediakan oleh pihak pengantin lelaki. Semua kena lengkap!

Kalau anda diundang ke rumah orang Arab, bersedialah dengan memakai pakaian dalam abaya yang cantik dan sesuai kerana anda akan diminta untuk membuka abaya dan akan digantungkan abaya tersebut di tempat khas, membuka tudung dan make up sedikit supaya tidak terasa rendah diri apabila melihat tuan rumah yang sangat cantik untuk menyambut kita. Paling penting bawalah perut kosong!

Kerana anda akan diletakkan terpisah secara mutlak dari kaum lelaki, dilayan seperti permaisuri, dan bakal dijamu makanan berulang kali sehingga perut tiada ruang lagi untuk diisi. Haha.

Inilah cara wanita Arab melayan tetamu mereka. Mula-mula dulu saya kurang selesa. Lama-lama dah jadi seronok pula apabila bertandang ke rumah mereka.

Mula-mula anda akan dihidangkan dengan minuman gahwah dan kuih muih ringan. Sambil tu berbual-bual dan melihat seorang demi seorang ahli keluarga wanita mereka keluar untuk bersalam dan seperti melihat fesyen dengan model-model jelita yang keluar untuk berkenalan atau berbual. Agak lama mungkin dalam 1 jam.

Tidak lama kemudian anda akan dipanggil untuk ke ruang makan dan makanan berat dihidangkan. Biasanya Nasi Arab dengan kambing.

Selepas makan akan dihidangkan pula pencuci mulut buah-buahan dan manisan dan minuman teh. Dan apabila dihidangkan teh ianya sinonim dengan waktu pulang.

Tetamu perlu faham apabila tuan rumah offer teh, maknanya anda perlu juga siap-siapkan diri untuk pulang selepas itu. Biasanya akan berakhir lewat malam.

Kalau ada yang tersalah ataupun sebarang penambahan boleh komen di ruangan komen ya.

Sama-sama kita tambah pengetahuan. Dan seperti yang saya nyatakan di awal tadi, ianya adalah berdasarkan pengalaman peribadi.

Yang baik kita ambil dan yang tidak kita hanya jadikan sebagai pengetahuan.


Anda Mahu Buat Kuih Raya Sambil Beramal Bersama Cadbury? Cuba Resepi Terbaharu Ini

Sempena bulan Ramadan yang mulia ini, Cadbury Dairy Milk iaitu jenama coklat yang komited untuk membantu golongan yang memerlukan di saat-saat yang mencabar ini ingin menyebarkan kebaikan melalui kempen #KuihRayaDariHati.

Jenama ini bekerjasama dengan Food Aid Foundation (Badan Bukan Kerajaan) bagi meluaskan usahanya untuk mengedarkan makanan dan keperluan kepada golongan yang memerlukan. Kempen ini melibatkan penyertaan seluruh rakyat Malaysia untuk bersama-sama menghasilkan kuih raya sambil beramal.

Kempen #KuihRayaDariHati adalah peluang untuk anda menyebarkan kebaikan pada bulan Ramadan dan Aidilfitri ini termasuklah dengan membakar kuih dengan menggunakan Cadbury Dairy Milk.

Bagi setiap penyertaan anda melalui posting di Instagram, Cadbury akan menghantar bungkusan khas dalam bentuk pek perayaan termasuklah kuih raya Cadbury Dairy Milk, keperluan asas dan duit raya untuk keluarga B40 atau yang kurang bernasib baik supaya perayaan Raya 2021 mereka akan jadi lebih bermakna dengan Cadbury Dairy Milk.

Jom ikut langkah mudah kempen #KuihRayaDariHati untuk sebarkan lagi kebaikan anda dengan menggunakan cara-cara ini:

Bakar je #KuihRayaDariHati dengan Cadbury Dairy Milk!

Banyak lagi resepi kuih raya istimewa untuk yang tersayang di Aidilfitri nanti di sini, selamat mencuba.


Wanita AS Dihalau Oleh Kerajaan Indonesia Kerana Sebar ‘Ajaran’ LGBT Di Bali

Warganegara Amerika Syarikat (AS), Kristen Antoinette Gray diusir oleh Kementerian Hukum dan Hak Asasi Manusia Indonesia dari Pejabat Wilayah Bali.

Kristen Gray bagaimanapun menyatakan bahawa dia diusir keluar dari Indonesia bukanlah disebabkan penyalahgunaan visa, tetapi kerana memberi komen mengenai LGBT.

Dalam satu kenyataan oleh Kementerian Hukum dan Hak Asasi Manusia bahawa Kristen Gray telah menyebarkan dua maklumat yang dianggap mengganggu orang ramai. Salah satu maklumat yang disebarkan adalah memberi keselesaan kepada orang-orang LGBT.

“Dari hasil pemeriksaan yang dilakukan oleh Pejabat Imigresen Kelas I TPI Denpasar, diduga orang asing yang dimaksudkan (Kristen Gray) telah menyebarkan maklumat yang dianggap mengganggu orang ramai, termasuk: 1. LGBT di mana Provinsi Bali memberikan keselesaan dan tidak dipersoalkan; 2. Akses mudah ke wilayah Indonesia selama wabah,” kata Ketua Pejabat Wilayah Hukum dan Hak Asasi Manusia Bali, Jamaruli Manihuruk.

A post shared by memes_puaka™ (@memes_puaka)

Kristen Gray juga mendakwa bahawa dia tidak bersalah. Dia mengaku telah membuat kenyataan mengenai LGBT.

“Saya tidak bersalah. Visa saya masih sah. Saya tidak menjana wang dalam  rupiah, di Indonesia. Saya hanya memberi kenyataan mengenai LGBT, dan saya dihantar pulang kerana LGBT,” kata Kristen Gray kepada wartawan.

Kristen juga dihantar pulang ke AS kerana mengajar warga asing yang lain untuk memasuki Bali. Caranya itu dianggap menyusahkan masyarakat kerana Indonesia sedang berhadapan dengan wabak COVID-19.

“Sebagai tindak lanjut, warga negara Amerika atas nama Kristen Antoinette Gray dikenakan hukum imigrasi dalam bentuk deportasi atau pengusiran sebagaimana dinyatakan dalam Pasal 75 ayat 1 dan ayat 2 huruf f UU 6/11 tentang Imigrasi,” kata Jamaruli.

Kumpulan Hak Asasi Manusia, HAM Kanwil sedang memproses penghantaran pulang Kristen Gray. Sementara menunggu jadual penerbangan, Kristen Gray akan ditahan di bilik Tahanan Pejabat Imigresen Denpasar.

“Mengenai proses deportasi, untuk sementara ini warga negara Amerika atas nama Kristen Antoinette Gray akan ditempatkan di Ruang Tahanan Pejabat Imigresen Kelas I TPI Denpasar,” kata Jamaruli dalam pernyataan tertulis.

Terdahulu, wanita ini dikecam kerana mengajar orang untuk salah guna visa dan tinggal ‘free’ di Bali. Klik pautan di bawah untuk membaca.

Wanita Dari AS Dikecam Netizen Indonesia, Ajar Orang Salah Guna Visa Untuk Tinggal ‘Free’ Di Bali


Wanita Australia Ini Dihalau Keluar Dari China Kerana Jogging Sewaktu RMO

Di saat pihak kerajaan dalam dan luar negara sudah membuat pengumuman dan mengeluarkan notis Restriction Movement Order (RMO) untuk orang ramai stay at home, masih terdapat segelintir individu yang degil untuk keluar rumah dengan alasan untuk beriadah.

Jika beberapa hari yang lalu kecoh di media sosial apabila terdapat seorang doktor pakar jantung di Malaysia yang mengingkari perintah kerajaan dan keluar berjogging di siang hari, kes yang sama turut terjadi di Beijing, China apabila terdapat seorang warga Australia turut melakukan perkara yang sama.

Difahamakan wanita yang dikenali dengan nama Liang merupakan seorang pegawai farmasi di Beijing. Beliau yang baru sahaja tiba di China pada 14 Mac lalu telah dimaklumkan untuk melakukan kuarantin di rumah bagi mengelakkan daripada wabak COVID-19 terus tersebar namun perkara yang sebaliknya terjadi.

Beliau yang ditemui oleh jiran kediamannya difahamkan telah ditegur untuk tinggal di rumah namun mengingkarinya dengan terus jogging tanpa sebarang face mask dalam usaha untuk ‘menyihatkan’ badan.

Tindakan beliau yang degil telah membuatkan pihak polis terpaksa mengambil tindakan secara keras dimana beliau sekali lagi cuba menyalahkan pihak polis yang cuba menyentuh beliau dengan alasan beliau telah dicabul setelah gagal mengikuti arahan yang dikeluarkan.

Insiden yang telah dirakam ini telah mulai tersebar di media sosial khususnya di platform negara China seterusnya kepada pihak majikan tempat wanita warga Australia ini bekerja.

Berdasarkan keputusan yang diumumkan, pihak syarikat telah mengumumkan mereka sedia menyokong penuh arahan negara China serta memilih untuk menamatkan kontrak serta meminta warga Australia ini mengosongkan kediaman serta tinggalkan negara China.

Diharap isu ini dapat diambil iktibar oleh warga tanah air yang baru sahaja pulang dari negara luar bagi mengelakkan daripada wabak ini terus tersebar sekaligus mengurangkan beban pihak hospital yang bertungkus lumus memberikan perkhidmatan terbaik buat para pesakit.

Situasi yang hampir sama turut berlaku di Malaysia melibatkan doktor pakar jantung yang memilih untuk jogging sewaktu perintah kawalan pergerakan berlangsung.

Doktor Pakar Jantung Sanggup Ingkar Perintah Kerajaan Kerana Mahu Jogging

Penularan COVID-19 Membimbangkan, Australia Tutup Sempadan 6 Bulan Mulai Semalam


Balas Dendam Kerana Curang, Wanita Ini Rendam Semua Gajet Apple Teman Lelakinya

Kisah ini berlaku di Jepun, sebuah negara yang memang sangat ke depan dalam bidang teknologi.

Seorang wanita dapat tau teman lelakinya bermain kayu tiga di belakang. Bengang dengan sikap teman lelakinya, dia mengambil keputusan untuk balas dendam dengan cara paling epik.

Eh, bukan potong anu, tapi wanita ini merendam semua koleksi gajet jenama Apple kepunyaan bekas temannya itu di dalam jakuzi yang terdiri dari Macbook, iPad dan iPhone. Kemudian ambil gambar dan hantar kepada satu-satunya gajet Apple yang dibawa bersama lelaki itu.

Gambar yang sama juga dimuat naik ke Twitter dan menjadi viral. Paling best tindakan wanita ini mendapat sokongan padu dengan kata-kata semangat ; “the best revenge” dan “You Go Girl!”

Tapi reaksi sebaliknya pula diterima dari peminat tegar Apple. Mereka tidak bersetuju dengan tindakan wanita ini.

Kalau dah geram macam ni lah jadinya.Pesanan mesra kami – setialah pada yang satu dan janganlah ikutkan hati.

LIKE dan FOLLOW Vocket di Facebook serta Instagram


Wanita Bayar Tol Dan Barangan Farmasi Guna ‘Jam Tangan TnG’ Raih Perhatian Ramai

Kecanggihan fungsi SmartTAG serta RFID pada hari ini menyebabkan agak ramai yang memilih kedua-dua laluan tersebut semasa mahu membuat pembayaran di mana-mana plaza tol yang menawarkan kemudahan tersebut.

Namun siapa sangka seorang wanita yang memuat naik video TikTok di mana dia hanya menggunakan jam tangan untuk membuat pembayaran Touch ‘n Go di plaza tol telah meraih perhatian orang ramai baru-baru ini.

Selalu pegi topup touch n go mesti kena sound , “ni jam dik bukan kad touch n go “ 😂

Rata-rata ramai yang terkejut melihat video tersebut, lebih-lebih lagi penonton dari ‘generasi TikTok’ sehinggakan mereka mendakwa wanita itu hanya mengada-adakan video tersebut semata-mata untuk konten sahaja.

Namun dengan tenang wanita itu dan beberapa lagi pengguna TikTok lain yang sempat ‘membesar’ semasa pelancaran jam tangan tersebut pada beberapa tahun lalu berkongsi sejarah serta cara penggunaan jam tangan yang mempunyai fungsi Touch ‘n Go tersebut.

Wanita itu juga turut berkongsi satu video yang lain bagaimana cara untuk menambah nilai baki Touch ‘n Go pada jam tangan tersebut. Pada masa sama, dia telah pergi ke sebuah farmasi untuk membuktikan bahawa jam tangan itu juga boleh digunakan untuk membuat pembayaran barangan di farmasi yang menerima pembayaran Touch ‘n Go.

Reply to @driftereone dah boleh percaya ke skrg ni ? Hehe senang utk org yg selalu naik public transport jugak ✌🏻

♬ original sound – fatinrehanna – fatinrehanna

Untuk makluman semua pada sekitar tahun 2016 yang lalu, Touch ‘n Go pernah mengeluarkan model jam tangan yang dikenali sebagai ‘Time Traveller Watch’ yang mampu menggantikan kad Touch ‘n Go.

Tujuan utama jam tersebut dikeluarkan bagi memudahkan orang ramai membuat pembayaran di mana-mana premis perniagaan yang menggunakan Touch ‘n Go serta rakan niaga Touch ‘n Go lain seperti kedai runcit, pengangkutan awam, tempat letak kereta dan pembayaran tol. Butiran Touch ‘n Go tersimpan pada kad sim yang hadir dengan jam tangan tersebut.

Namun oleh kerana sambutan yang kurang mengalakkan, pihak Touch ‘n Go telah menghentikan pengeluaran jam tangan tersebut dan ia boleh dikatakan antara salah satu barangan yang rare untuk dilihat pada hari ini.

Anda boleh baca ulasan mengenai jam tangan ‘Time Traveller Watch’ yang pernah kami kongsi sebelum ini melalui pautan di bawah.

Pandang Pertama ‘TimeTraveller’ Jam Tangan Dengan Fungsi Touch n Go

Tiada Lagi Caj 50 Sen Bagi Tambah Nilai Touch ‘N Go Di Shell Malaysia

Aplikasi Terbaru Touch ‘n Go Bakal Memudahkan Anda Menambah Nilai


Kami Terpegun Melihat Wanita Ini Boleh Menembak Tepat Sambil Berkebaya Dan Berkain Batik. Salute!

Melihat ada wanita zaman kini berkebolehan menembak dengan tepat bukan lagi sesuatu yang pelik.

Tapi bagaimana jika anda melihat wanita Melayu berbaju kebaya dan berkain batik boleh menembak dengan tepat dalam keadaan selamba?

Kami turut terpegun apabila melihat video retro ini kerana ia mengingatkan kami akan isteri-isteri polis dalam kisah Bukit Kepongyang turut sama berjuang mempertahankan markas polis sewaktu ia diserang oleh komunis satu ketika dulu.

Mungkin beginilah suasana yang perlu mereka lalui sewaktu membuat latihan?

Kemaskini: Kisah isteri polis yang turut berjuang menentang komunis adalah kisah Bukit Kepong. Pembetulan telah dibuat dalam artikel di atas. Terima kasih.


Wanita Bertudung Yang Dijaga Tuhan Sewaktu Travel

Nota Editor: Kisah ini asalnya telah dipaparkan di Facebook Page M&M Backpacking sewaktu mengembara  backpack selama 3 minggu di beberapa negara di Eropah termasuk Itali dan Bosnia. Kami kongsikan semula di sini dengan izin dari penulis. Semoga bermanfaat untuk anda.

Kembara kami kali ini hampir tiba di penghujung. Tiga minggu mengembara banyak mengajar kita perkara baru.

Banyak hal-hal yang dapat kita belajar dengan berjalan. Antara hal-hal itu adalah sikap Tuhan dengan kita, dan sikap kita dengan Tuhan.

Sikap Tuhan dengan kita dapat kita lihat dalam takdir. Sikap kita dengan Tuhan dapat kita lihat ketika menghadapi cabaran kehidupan.

Untuk pengembaraan kali ini, saya bawa bersama 2 orang wanita. Ini adalah pengalaman pertama saya, membawa dua orang wanita ber ‘backpack’.

Yang namanya wanita itu kebanyakannya sama. Mereka lambat bersiap dan perlukan masa. Orang lelaki pula tidak perlukan waktu yang banyak untuk bersiap. Ini adalah cabaran utama dan terbesar menggembara bersama wanita.

Kerana mengambil masa yang lama untuk bersiap, beberapa kali kami hampir terlepas pengangkutan untuk ke destinasi seterusnya. Membawa berbelas belas kilo dan berjalan dengan laju untuk mengejar masa bukanlah sesuatu yang mudah.

Ianya memerlukan kekuatan kaki dan jiwa. Tetapi puji syukur pada Tuhan, setiap kali kami terlewat itu, setiap itu jugalah Tuhan bersikap pemurah dengan kami. Bas yang sepatutnya sudah bergerak seolah olah menunggu kehadiran kami.

Dalam kembaa kali ini juga, dompet saya hampir dicuri. Tapi puji syukur pada Tuhan, Dia menyedarkan saya ketika zip beg dibuka.

Dalam kembara kali ini juga, kami bertemu ramai orang. Sebahagiannya adalah orang-orang yang keliru dengan kehidupan dan suka benar mengganggu orang lain. Puji syukur pada Tuhan juga, wanita bertudung ini tak pernah dikacaunya dan tidak berani didekati.

Dalam kembara kali ini juga, kami bertemu ramai orang-orang baik yang sudi menghulurkan bantuan. Mereka seolah menganggap kami seperti keluarga sendiri. Dilayan dan diberi segala kemudahan yang diperlukan.

Di akhir kembara ini saya berfikir, atas sebab apakah segala kebaikan ini terjadi. Atas alasan apakah Tuhan bersikap baik dengan kami.

Di akhir kembara ini, saya mungkin telah temukan jawapan bagi persoalan itu.

Mungkin, wanita wanita ini menjaga Tuhannya, lalu Tuhan kembali menjaga mereka.

“Jagalah Allah, Allah akan menjagamu. Jagalah Allah, kamu akan mendapati Allah didepanmu. Dan jika kamu meminta, mintalah pada Allah, dan jika kamu memohon pertolongan, mohonlah pada Allah.”

BACA: Setelah Setahun Travel, Gadis Ini Berkongsi Rahsia Bagaimana Beliau Menabung

BACA juga: ‘Volunteering Works’ Bawa Lelaki Ini Travel Ke Berbagai Negara

LIKE dan FOLLOW Vocket di Facebook serta Instagram


Wanita Berusia 102 Tahun Terhembus Gigi Palsu Semasa Meniup Lilin Kek Harijadi

Menyambut ulangtahun harijadi yang ke 102 tahun, ibu saudara Arnee Dodd bernama Lou Lou adalah seorang wanita yang bersemangat dan gembira. Beliau gembira menyambut harijadinya, dan semuanya berjalan lancar sehinggalah beliau meniup lilin di kek harijadi beliau. Gigi palsunya terhembus keluar. Semua orang tertawa, termasuklah Lou Lou tertawa besar.

Selamat harijadi Auntie Lou Lou dan semoga sihat selalu.


Wanita Berusia 55 Tahun Di Indonesia Hanya Patah Tangan Selepas Jatuh Dari Tingkat 21

Seorang wanita separuh umur yang mahu dikenali dengan nama AN, berumur 55 tahun terselamat selepas terjatuh dari tingkat 21 Pangsapuri Gading Nias, Kelapa Gading, Jakarta Utara di Indonesia.

Memetik laporan Detik, Ketua Polis Daerah Kelapa Gading Kompol Vokky Sagala mengatakan kejadian itu terjadi pada hari Khamis.

“Polisi Kelapa Gading menerima laporan dari masyarakat bahwa ada seorang wanita paruh baya jatuh dari Apartemen Gading Nias pada pukul 15.00 WIB,” kata Vokky dikonfirmasi.

Vokky menjelaskan, AN jatuh di atas bumbung Toyota Yaris di sekitar lokasi. Walaupun kereta itu remuk di bahagian atasnya, tetapi ia menyelamatkan AN daripada kematian.

Sejurus selepas jatuh, mangsa dikejarkan ke hospital untuk rawatan perubatan.

“Selepas terjatuh, penduduk setempat membawanya ke hospital dan alhamdulillah mangsa terselamat, hanya mengalami luka patah di lengan kiri,” jelasnya.

Selepas diperiksa, AN mengaku terbabas dari balkoni apartmennya ketika mengeringkan pakaian.

“Kami sedang berhubung dengan mangsa, katanya dia tergelincir ketika melakukan aktiviti menjemur, namun kami masih menjalankan proses siasatan,” katanya.

Batik ada di negara lain juga, kata Miss World Malaysia pada ‘haters’ dari Indonesia. Rujuk pautan di bawah untuk membaca.

Batik Ada Di Negara Lain Juga, Kata Miss World Malaysia Pada ‘Haters’ Dari Indonesia

‘Ruang Tamu Di Indonesia, Dapur Di Malaysia’ – Wanita Ini Pamer Rumah Di Sempadan Dua Negara

Media Jiran Dakwa Malaysia Antara Tiga Negara Yang Suka ‘Mencuri’ Hasil Laut Indonesia


Wanita Bukan Bahan Hiburan Di Jalanan Untuk Lelaki. Gangguan Jalanan Sungguh Menjengkelkan

Adakah anda masih ingat scene Gila-Gila Remaja di mana sekumpulan remaja mengganggu seorang wanita di bus stop?

Itulah salah satu contoh street harassment atau gangguan di jalanan.

Street harassment melibatkan kata-kata yang tidak disukai dan tindakan oleh orang yang tidak dikenali di tempat-tempat awam yang didorong oleh jantina dan menyerang ruang fizikal dan emosi seseorang dengan cara yang tidak sopan, menyeramkan, yang mengejutkan, menakutkan, atau menghina.

Jika anda berasa tidak selesa ketika berada di tempat awam apabila ada orang siulan atau menyapa anda, itulah petandanya anda sedang alami gangguan di jalanan.

Lihat eksperimen sosial ini yang telah menjadi viral di internet.

Sungguh memeranjatkan hasil eksperimen ini.

Adakah anda pernah mengalami gangguan di jalanan sebegini?

Adakah lelaki turut alami gangguan di jalanan?

Kongsikan pendapat anda di Facebook atau Twitter sekarang.


Wanita Ini Buta Selepas Kemalangan. Apa Yang Dilakukan Oleh Suaminya Sangat Mengharukan

Apabila semuanya berjalan lancar, mencintai pasangan kita juga menjadi lebih mudah. Hakikatnya cinta sejati hanya akan benar-benar teruji apabila dilanda badai dan dugaan.

Kisah ini memaparkan perjalanan hidup pasangan suami isteri yang menghadapi dugaan apabila si isteri menjadi buta kerana terlibat dalam satu kemalangan.

Berperang dengan perasaan kecewa dan kesedihan isterinya, lelaki ini menyedari isterinya kini memerlukan dirinya lebih dari dulu.

Cara lelaki ini membantu dan menunjukkan kasih sayang kepada isterinya sangat kreatif sehingga tanpa sedar kami turut terharu.

Saksikan kisah yang sangat menyentuh hati ini.


Anda Mahu Tahu Ini Apabila Kereta Dilanggar Dari Belakang

Terutama jika ia adalah kemalangan pertama berlaku dalam hidup.

Mahukah anda tahu, apakah yang perlu dilakukan sekiranya kereta anda dilanggar dari belakang?

Seorang peguam dan partner di Alda Shukri Khairi & Associates, Tuan Salkukhairi Abd Sukor, menulis bagaimana untuk menangani sekiranya anda dilanggar dari belakang. Dengan tips ringkas ini kini anda tidak perlu marah, gelabah atau sedih lagi sekiranya dilanggar.

Tip Ringkas Jika Kereta Anda Dilanggar Dari Belakang.
Oleh : Salkukhairi bin Abdul Sukor (Peguambela & Peguamcara)

1. Jika ada org langgar kereta anda dari belakang, jgn panik dan bawa bertenang.

2. Berhentikan kereta anda di tepi jalan di kawasan yang lapang dan selamat. Ini untuk mengelakkan berlakunya kesesakan lalulintas.

3. Slps anda lihat kenderaan yang melanggar kereta anda juga memberhentikan kenderaannya, ambil telefon bimbit anda yg ada kamera dan keluar drpd kereta anda.

Ingat! Jgn ambil sebarang alatan yang merbahaya spt stearing lock, parang, peralatan yg diperbuat dpd besi dsg, kerana anda mungkin boleh dituduh cuba untuk melakukan serangan dan kecederaan kpd org lain dan harta benda awam.

4. Ambil gambar plat dan cukai jalan kenderaan yg langgar anda td.

5. Apabila pemandu kenderaan yg langgar anda td keluar drpd kenderaannya, sapa lah dia dgn baik. Kalau pun anda tak mampu nak senyum dgnnya, ttp jgnlah terus maki hamun kpdnya.

6. Tanyakan kpdnya dgn baik knp dia langgar kereta anda td? Kebiasaannya dlm situasi sebegitu masing2 akan cuba menyalahkan satu sama lain.

Kawal kemarahan anda, jgn bertengkar, bergaduh dan berbalah di situ kerana ianya takkan menyelesaikan masalah tetapi hanya akan menyebabkan kesesakan lalu lintas dan mengganggu pengguna jln raya yg lain.

7. Kalau boleh minta tengok drp pemandu yg langgar kereta anda tadi kad pengenalan atau lesen memandunya. Ambil gambar kad pengenalan atau lesen memandunya.

8. Jika dia tidak mengaku bersalah melanggar kereta anda, jgn paksa dia mengaku atau paksa dia byr wang kpd anda. Just bagitahunya, dari segi undang2, sekiranya sesuatu kenderaan melanggar kenderaan lain drpd belakang, kecuaian adalah disebabkan oleh kenderaan yg melanggar itu.

9. Jika dia mengaku bersalah, minta dia menanggung kos pembaikan kereta anda. Sekali lagi sy ingatkan, tak perlu mintak wang drpdnya. Terus ajak dan bawa dia ke bengkel yg anda biasa berurusan utk menilai berapakah kerosakan kereta anda.

Kalau boleh terus pergi, jangan tangguh2 walaupun anda ada urusan lain. Lagi cpt anda selesaikan perkara tersebut lagi bagus.

10. Jgn lupa ambil nombor telefonnya atau bisnes kadnya supaya mudah anda menghubunginya nanti.

11. Jika dia berkeras tak mahu mengaku bersalah dan tidak mahu tanggung kos pembaikan kereta anda, tak mengapa, jgn serang atau melakukan sesuatu yang boleh dianggap sebagai kesalahan jenayah terhadapnya. Biarkan saja dia pergi. Ini kerana anda telah dpt segala info berkenaan kenderaan dan dirinya.

12. Terus pergi buat report polis di balai polis berhampiran.

13. Dgn report polis tadi pergi ke jpj dan lakukan carian kenderaan untuk mengetahui syarikat insuran kenderaan yg langgar kereta anda td.

14. Pergi terus ke bengkel panel syarikat insurans tersebut dan mintak mereka uruskan 3rd parti claim utk membaiki kerosakan kereta anda tersebut.

Mudah bukan?? Tak perlu gaduh2 dan melakukan sesuatu yang boleh menjatuhkan maruah anda dan boleh mendedahkan anda kpd perlakuan jenayah. Negara kita kan ada undang2. .

Patuhilah undang2 yg tlh ditetapkan
________________
Kredit: Salkukhairi Abd Sukor, dengan Izin.

Beliau juga boleh dihubungi di Tel: 0199113130 Email: [email protected]


Wanita Dari AS Dikecam Netizen Indonesia, Ajar Orang Salah Guna Visa Untuk Tinggal ‘Free’ Di Bali

Seorang wanita berasal dari Amerika Syarikat baru-baru ini menjadi perbincangan hangat oleh netizen di Indonesia. Sejak 17 Januari 2021, nama Kristen Gray dengan akaun Twitter @kristentootie menjadi kontroversi disebabkan ciapan yang dia lakukan.

Dalam muat naik di akaun Twitter, dia menceritakan pengalamannya berpindah ke Bali pada tahun 2019. Namun, bukan itu yang menjadi kontroversi di kalangan netizen Indonesia, ia jauh daripada itu.

Dilaporkan oleh Pikiran-Rakyat.com dari media Bahasa Inggeris Indy100, Kristen Gray menceritakan pengalamannya selama satu tahun lebih tinggal di Bali. Dia menyatakan bahawa dia pindah pada tahun 2019 bersama kekasihnya, dan bekerja sebagai pereka grafik secara digital nomad.

Regarding the Bali thread (now deleted) that is taking Twitter by storm:First of all encouraging people to skirt immigration rules to get around travel bans during a pandemic is obviously wrong.

But wait…there's more: (1/7) pic.twitter.com/yuQAvWRfFe

— ExpatIndo.org (@Expat_Indo) January 18, 2021

Apa yang menjadi masalah adalah caranya yang berpindah ke negara yang mempunyai taraf hidup yang rendah dan mengambil kesempatan dengan tinggal lebih lama serta tidak membayar cukai.

Di dalam ciapannya, Kristen menyatakan bahawa semasa hidup di Amerika Syarikat, dia bangkrup dan susah untuk mendapat kerja. Namun semua berubah apabila dia memilih untuk berpindah ke Bali, di mana taraf hidup lebih murah berbanding di Amerika Syarikat.

“Pulau ini (Bali) luar biasa karena dapat mengakomodasi gaya hidup mewah kami dengan harga yang lebih murah.”

Excuse me kristen gray Watch till end 👍🏻 #bali #indonesia pic.twitter.com/vrxVm2UF6M

— 𝙞𝙞𝙡𝙚𝙮`•°🍀🍄 (@beiiley) January 18, 2021

“Saya memerlukan 1,300 dolar Amerika (Rp18,3 juta) untuk satu studio. Sedangkan di sini saya dapat memperoleh rumah dengan bayaran 400 dolar (Rp5,6 juta),” katanya.

Tidak hanya bangga kerana gaya hidupnya yang ‘kaya’, Kristen Grey juga mendapat kecaman netizen apabila dia mula mengajak warga asing yang lain untuk berpindah ke Bali dan menikmati gaya hidup mewah di sini.

Apa yang menjadi masalah adalah dia mengajak para ‘bule’ (warga asing di dalam bahasa Indonesia) datang ke Indonesia di saat Indonesia sedang menerima kesan buruk akibat wabak COVID-19.

For anyone curious about the deleted/hidden Bali thread pic.twitter.com/FYA3mRcMNf

— Salt chip (@gastricslut) January 17, 2021

Di dalam ciapan yang ditulis olehnya sendiri, dia menyatakan, “Kami sediakan pautan langsung kepada agen visa kami dan caranya untuk datang ke Indonesia di saat pandemi COVID-19.”

Isu ini bertambah panas apabila netizen mendapati bahawa Kristen dan pasangannya tidak membayar cukai. Perkara ini berjaya dikorek sendiri oleh netizen apabila mereka menjumpai satu ciapan yang dibuat oleh pasangan Kristen, iaitu Saundra.

Difahamkan, Saundra mengaku bahawa dia tidak pernah membayar cukai selama tinggal di Bali, “Mengapa saya mesti membayar cukai jika saya tidak menghasilkan rupiah? Saya membayar cukai kepada Amerika Syarikat kerana saya menghasilkan dolar,” tuturnya dalam satu ciapan yang lain.

Problematic visitors in Bali and this was the local solution to it pic.twitter.com/cz3170Uij8

— Toon Seri Anthraxxxx (@anthraxxxx) January 18, 2021

Isu ini menjadi panas di Indonesia dengan beberapa netizen di sana mula menyuarakan pendapat mereka dan mengecam tindakan Kristen yang mengambil kesempatan.

“Hai Kristen, dengan rasa hormat. Sebagai orang Indonesia, ini adalah hal yang paling tidak hormat yang kamu lakukan terhadap negara yang banyak penduduknya,” tulis seorang netizen.

“Tidak membayar cukai di negara baru anda adalah salah. Undang-undang Indonesia mewajibkan anda membayar cukai pendapatan setelah 183 hari tinggal di Indonesia,” kata netizen.

“Bangga tinggal di bali dengan visa yang tidak sah dan tidak membayar cukai kemudian memujuk orang lain untuk melakukan perkara yang sama, kedengaran tidak masuk akal dan merepek,” tulis netizen yang lain.

“Rakyat Amerika berpendapat bahawa seluruh dunia, selain dari Eropah, adalah sarkas dan mereka boleh melakukan apa sahaja yang mereka mahukan,” kata seorang netizen.

Isu ini sebenarnya bukanlah baharu, terdapat juga beberapa warga asing dari negara eropah atau AS yang tinggal di beberapa negara Asia yang lain. Ada sebahagian daripada mereka yang mengambil kesempatan dengan taraf hidup yang rendah di sana.

Terdahulu, seorang minah salleh turut menjadi tumpuan di Malaysia apabila mendakwa budaya berbaju kurung sudah dilupai oleh rakyat Malaysia. Klik pautan di bawah untuk membaca.

Dakwa Baju Kurung Sudah Dilupai Rakyat Malaysia, Netizen Bersatu Tempelak ‘Inisiatif’ Minah Salleh Ini


Wanita Dari Penang Catat Rekod, Berjaya Raih 40 Sijil Profesional Dalam Masa 5 Tahun

Kejayaan tidak selalunya datang bergolek dan usaha adalah satu-satunya kunci untuk melangkah jauh dalam hidup. Mungkin itulah apa yang difikirkan oleh orang-orang yang mahu berjaya.

Seorang wanita berusia 37 tahun yang berasal dari Pulau Pinang telah mencatatkan kejayaan luar biasa sehingga berjaya menempa nama dalam Malaysia Book of Records dengan kejayaannya meraih 40 sijil profesional dalam masa lima tahun.

Kisah kejayaan Priscilla Prasena ini pertama kali ditulis di laman Free Malaysia Today dan dianggap sebagai sebuah kisah yang luar biasa. Tambahan pula seorang individu memerlukan masa yang panjang untuk menghabiskan sesuatu kursus, tetapi tidak buat wanita kelahiran Pulau Pinang ini.

Untuk rekod, dia yang pernah bertugas sebagai wartawan di Free Malaysia Today mempunyai 40 sijil profesional dalam bidang data sains, “Lean Six Sigma”, pengurusan projek, “Internet of Thins” dan lain-lain. Dia turut mempunyai ijazah dalam komunikasi korporat dan MBA.

Sejak wabak COVID-19 datang menjengah ke Malaysia dan Perintah Kawalan Pergerakan yang dilaksanakan pada Mac lalu tidak menjadi halangan buat wanita ini untuk menghabiskan 10 kursus dalam talian.

Bercakap kepada Free Malaysia Today, Prasena yang pernah menjadi pelatih separuh masa dan juga aktivis sosial menyatakan bahawa ijazah sahaja tidak mencukupi kerana baginya, sijil profesional ini memberikannya banyak peluang terutamanya dalam bidang kemahiran.

Walaupun sudah menghabiskan hampir RM100,000 untuk melengkapkan 40 jenis kursus, kejayaannya ini turut didorong oleh perasaan ingin tahu bagaimana sesuatu perkara itu terjadi.

Ibu kepada seorang cahaya mata ini juga turut berpesan agar masyarakat di luar sana melengkapkan diri dengan segala kemarihan bagi menghadapi segala cabaran yang serba tidak menentu sekarang.

“Sekarang adalah masa yang amat mencabar bagi kita semua, mempunyai ilmu dan kemahiran adalah sesuatu yang amat bernilai. Ambillah peluang untuk mempelajari skil baharu. Ilmu ini tiada had, kejarlah ia dan lihatlah sejauh mana prestasi anda berkembang selepas memilikinya,” katanya kepada Free Malaysia Today.

Terdahulu, seorang lelaki dari Indonesia berjaya meraih 32 ijazah dalam masa 21 tahun selepas menjadikan belajar sebagai hobi. Klik pautan di bawah untuk membaca.

Jadikan Belajar Sebagai Hobi, Lelaki Ini Berjaya Raih 32 Ijazah Dalam Masa 21 Tahun


Wanita Dari Selangor Mahu Pulangkan Perisai Antik Berusia 300 Tahun Kepada Sultan Brunei

Sebuah sut perisai yang kini berada di bawah jagaan seorang wanita dari Subang Jaya, Selangor, dipercayai milik kesultanan Brunei Ke-16. Wanita yang kini bersara sedang mencari jalan untuk memulangkan semula khazanah lama yang sudah tersimpan sejak lebih 18 tahun lalu.

Raja Aini Rahman, seorang pesara berusia 66 tahun berkata kepada New Straits Times bahawa perisai itu dipercayai milik sultan Brunei ke-16, Sultan Husin Kamaluddin Malik Al-Dzahir, yang memerintah pada abad ke-18 dari 1710 hingga 1730, dan sekali lagi pada 1737 hingga 1740.

Enggan menjelaskan secara terperinci tentang bagaimana perisai itu menjadi miliknya, Raja Aini berkata set tiga helai itu secara misteri tiba di depan pintu rumahnya pada suatu hari pada 2004.

Raja Aini yang kini sudah menjaga perisai itu selama 18 tahun dan memelihara artifak itu dengan baik telah cuba berkali-kali untuk mengembalikan perisai itu kepada sultan Brunei ke-29, Hassanal Bolkiah, namun cubaannya tetap gagal.

“Saya hanya mahu mengembalikan perisai itu kepada Brunei kerana ia adalah warisan mereka, dan saya mesti memastikan ia [kembali ke] tempatnya,” kata Raja Aini.

A post shared by Aina Belle (@belle.mielan)

“Sebagai pemegang amanah perisai itu, saya dengan rendah hati memohon kebenaran untuk mempersembahkan perisai itu kepada pengganti takhta Negara Brunei Darussalam, dan menyempurnakan akad (kontrak) untuk mengembalikannya kepada pemiliknya yang sah, Kebawah Duli Yang Maha Mulia Sultan Hassanal Bolkiah.”

Ketulenan artifak itu telah disahkan oleh Jabatan Muzium Malaysia dan turut disahkan oleh satu delegasi dari Brunei yang pernah datang untuk memeriksa perisai itu sekitar tahun 2007, yang diketuai oleh seorang ahli sejarah Brunei. Bagaimanapun, mereka hanya mengesahkan perisai itu dan pulang ke Brunei tanpa membawa pulang perisai tersebut.

Sehingga berita ini ditulis, video dan foto itu telah disebarkan dengan baik di seluruh platform, dengan TikTok perisai Aina Belle telah memperoleh lebih 400,000 tontonan sejak dimuat naik pada 10 April.

Bagaimanapun, menurut laman berita Says, setelah laporan ini tular dan dikongsi di media sosial oleh beberapa rakan keluarga Raja Aini. Seorang pegawai rasmi dari Brunei telah menghubungi mereka, tetapi belum ada sebarang janji temu yang dibuat, malah mereka juga belum menerima surat rasmi mengenai perkara itu setakat ini.

430 hari tanpa kes baharu, rahsia Brunei menang melawan COVID-19. Rujuk pautan di bawah untuk membaca.

430 Hari Tanpa Kes Baharu, Rahsia Brunei Menang Melawan COVID-19

9 Sebab Kenapa Sultan Brunei Dikagumi Ramai

NASA Kongsi Imej Perbezaan Kawasan Hutan Di Antara Sarawak Dan Brunei


Wanita Di England Maut Tertusuk Penyedut Minuman ‘Stainless Steel’

Kebelakangan ini semakin banyak permintaan penyedut minuman besi di pasaran berikutan dengan kempen selamatkan alam sekitar. Namun, nasib tidak menyebelahi seorang wanita dari England yang terpaksa bertarung nyawa apabila mata kirinya tertusuk penyedut minuman tersebut.

A WOMAN died when she fell onto an eco-friendly stainless steel drinking straw that impaled her eye and brain in a freak accident, an…https://t.co/QH2pO8dCwN pic.twitter.com/R1WmD1cHHi

— Networkofnews UK (@NetworkofnewsUK) July 9, 2019

Straw yang berukuran 25 sentimeter itu menembus mata kirinya terus ke otak menyebabkan kecederaan otak yang serius. Ketika kejadian yang berlaku pada 22 November lalu, Elena Struthers-Gardner terjatuh ketika membawa gelas dengan straw tersebut. Kejadian itu disedari oleh pasangannya dan bergegas dibawa ke hospital.

Pihak berkuasa London kemudian mengeluarkan kenyataan umum agar orang ramai lebih berhati-hati ketika menggunakan straw tersebut. Kenyataan sama turut menasihati agar orang ramai tidak menggunakan besi dengan gelas berpenutup yang menyebabkan penyedut minuman tersebut kekal pada posisi tersebut sahaja.


Wanita Di England Saman Doktor, Anggap Dia Tidak Sepatutnya Lahir Ke Dunia

Seorang wanita di England bertindak menyaman seorang doktor yang membantu ibunya melahirkan dia kedunia.

Evie Toombes, yang merupakan seorang atlet berkuda, menyeret Dr Philip Mitchell ke mahkamah atas tuntutan yang dia telah membantu ibunya, Caroline, melahirkannya ke dunia. Tindakan mahkamah ini hadir selepas Toombes dilahirkan dengan spina bifida, kecacatan tulang belakang, yang menyebabkan dia terpaksa hidup dengan alat bantuan.

Wanita berusia 20 tahun itu berpendapat Dr. Philip Mitchell telah gagal menasihati ibunya untuk mengambil suplemen semasa hamil bagi meminimumkan risiko kecacatan kelahiran semasa dalam kandungan.

Dalam laporan yang dikeluarkan oleh New York Post, beliau berkata sekiranya doktor menasihati ibunya, mungkin ibunya akan menangguhkan kehamilan dan dia tidak lahir ke dunia.

Apa yang menariknya, Hakim Rosalind Coe QC telah memenuhi tuntutan Toombes dalam keputusan Mahkamah Tinggi London. Hakim bersetuju dengan kenyataan Toombes, di mana beliau menyatakan bahawa jika doktor telah memberikan nasihat yang betul, kemungkinan ibu Toombes akan menangguhkan kehamilan.

“Dengan cara itu, kehamilan boleh dilakukan di kemudian hari supaya dapat melahirkan anak yang normal dan sihat,” kata Hakim ketika membacakan keputusan itu.

Bagi tuntutan mahkamah, Toombes berhak menerima pampasan wang yang dianggarkan mencecah jutaan dolar. Walaupun nominalnya belum diketahui, jumlahnya agak besar kerana ia akan menampung keseluruhan kos sara hidup Toombes termasuk kos penjagaan.

Berang elaun mingguan dipotong, lelaki ini pilih untuk saman ibu bapanya. Untuk bacaan lanjut, klik pautan di bawah.

Berang Elaun Mingguan Dipotong, Lelaki Ini Pilih Untuk Saman Ibu Bapanya

Didakwa ‘Ditaja’ Azmin Ali, Diva AA Bakal Saman Selebriti Wanita Berjumlah RM5 Juta

Dituduh Amalkan Ilmu Hitam, Wanita Ini Saman RM1 Juta Terhadap Empat Pengamal Perubatan


Wanita Di Itali Tak Sengaja Disuntik Enam Dos Vaksin COVID-19, Hospital Beri Alasan ‘Human Error’

Seorang wanita berusia 23 tahun secara tidak sengaja diberi enam dos vaksin Pfizer BioNTech COVID-19. Dia kini dilaporkan sudah dibenarkan keluar dari hospital di mana dia sebelum ini ditahan untuk dipantau oleh para doktor.

Dalam laporan yang dikeluarkan oleh CNN, wanita terbabit sebelum ini telah diberikan vaksin di hospital Noa di Tuscany, Itali, pada hari Ahad, kata jurucakap hospital Daniella Gianelli.

Pesakit itu, yang “dalam keadaan sihat” tanpa sebarang situasi yang tidak diingini, dirawat di hospital dalam keadaan rapi selama 24 jam oleh para doktor sebelum dibenarkan untuk keluar ke hospital pada hari Isnin.

Difahamkan, seorang pekerja kesihatan secara tidak sengaja mengisi jarum suntikan dengan sebotol vaksin, yang mengandungi enam dos secara keseluruhan dan hanya menyedari kesalahannya sejurus selepas melihat lima jarum suntikan yang berada di atas meja masih kosong tidak berisi, lapor CTV News.

Wanita terbabit kini diletakkan dalam pemantauan pihak berkuasa dan walaupun  dia sudah dibenarkan untuk keluar daripada hospital, doktor akan terus memantau tindak balas imun pesakit terhadap enam dos vaksin tersebut.

Tambah Gianelli, siasatan kini sedang dilakukan oleh pihak berwajib ke atas kejadian ini dan percaya ia lebih kepada kesalahan seorang manusia yang tidak disengajakan.

Untuk rekod, wanita muda berusia 23 tahun diberi keutamaan untuk menyuntik vaksin sebelum orang lain adalah kerana dia adalah pekerja magang yang berkhidmat di jabatan psikologi hospital.

Kerajaan mungkin tidak mempunyai bekalan vaksin yang cukup, kata Khairy Jamaluddin. Klik pautan di bawah untuk membaca.

Kerajaan Mungkin Tidak Mempunyai Bekalan Vaksin Yang Cukup, Kata Khairy Jamaluddin

Kos Tinggi Punca Kerajaan Negeri Tidak Rancang Beli Vaksin Untuk Rakyat Kelantan

Rakyat Singapura Diberi Kebebasan Pilih Vaksin COVID-19


Wanita Di Malaysia Masih Terpinggir, Hanya 20% Yang Memegang Jawatan Tinggi Berbanding Lelaki

Kajian terbaharu menunjukkan bahawa wanita di Malaysia sering ‘dianaktirikan’ berbanding 153 negara yang lain, lapor Forum Ekonomi Dunia (WEF).

Jurang jantina – lelaki dan perempuan – di negara ini dilaporkan terbesar di Asia Tenggara dan menduduki tangga kesembilan di rantau ini.

Tetapi lebih baik berbanding negara-negara Asia lain seperti Korea Selatan, China dan Jepun.

Global Gender Gap Report, laporan yang dikeluarkan oleh WEF telah mengkaji 153 negara dalam sedang usaha kearah kesamaan jantina dengan mengambil empat faktor utama – penyertaan dan peluang ekonomi, pendidikan, kesihatan dan kelangsungan hidup ; dan politik.

Di peringkat antarabangsa, Malaysia menduduki tangga ke 104 dengan mencatatkan skor 0.677.

Di dalam konteks kerja, hanya 20.4% wanita Malaysia yang memegang jawatan tinggi berbanding lelaki 79.6 peratus, manakala dalam sektor kesihatan dan kelangsungan hidup, negara berada di tangga ke-84 dunia.

Tetapi lelaki dan wanita di Malaysia mempunyai jangka hayat yang sama dengan rata-rata 65 tahun dan 68 tahun.

Dari segi pencapaian dalam pendidikan, Malaysia mencapai tahap sama rata dengan kedua-dua jantina dilihat mencapai tahap celik huruf dengan 96.3 peratus untuk lelaki dan 91.1 peratus bagi wanita

Di samping itu, wanita Malaysia juga mempunyai kuasa politik yang rendah (ke-117), dengan hanya 14.4 peratus daripada mereka mewakili Parlimen.

Laporan tahun ini menyatakan bahawa dunia “boleh melakukan yang lebih baik” untuk merapatkan jurang jantina, kerana usaha untuk ke arah kesamarataan jantina pada tahap global berada pada 68.6 peratus.

WEF menjangkakan dalam beberapa tahun akan datang, jurang ini dapat ditutup sehingga 99.5%.

Dalam carta terbabit, Iceland berjaya menduduki tangga pertama buat kali ke-11 berturut-turut, manakala Norway dan Finland berada di tangga kedua dan ketiga.

Berikut adalah cerita mengenai wanita yang pernah kami tulis. Klik pautan di bawah untuk membaca.

Wanita Malaysia Dipilih Jadi Model Pakaian Renang Patuh Syariah Baharu Nike

Gambar Bersama Syed Saddiq, Siapa Sebenarnya Wanita Cantik Berbaju Kebaya Ini?

Bagaimana Lelaki Ini Dapat Bertemu Wanita Bosnia Fasih Berbahasa Melayu Di Sarajevo


Wanita Di Malaysia Peroleh Pendapatan Sebanyak RM159 Juta Dengan Airbnb

Berikutan ekonomi pada zaman sekarang yang semakin meningkat, penyewaan rumah dan penyelenggaraan pelancongan telah banyak dijadikan pekerjaan kedua dan ianya merupakan kaedah yang semakin diguna ramai untuk mendapatkan pendapatan tambahan.

Malah, menurut statistik Airbnb, semakin ramai wanita yang dilihat telah beralih ke industri pelancongan dan perhotelan untuk mendapatkan sedikit pendapatan tambahan selain pendapatan asal melalui pekerjaan.

Menurut kaji selidik yang dilakukan pada tahun lepas, tuan rumah Airbnb wanita di Malaysia berjaya memperoleh sejumlah RM159 juta untuk servis penyewaan dan pengalaman rumah.

Ini merupakan satu peningkatan yang besar sebanyak 50 peratus dari tahun 2017. Secara keseluruhannya, tuan rumah Airbnb wanita di Malaysia telah mengalu-alukan lebih 912,000 tetamu pada tahun lepas.

Menurut laporan Bernama, tuan rumah Airbnb wanita terdiri daripada separuh keseluruhan tuan rumah di Malaysia. Kebiasaannya, tuan rumah wanita di Malaysia akan memperoleh pendapatan tahunan sebanyak RM5,793.94 daripada penyewaan Airbnb.

Selain itu Airbnb melaporkan terdapat lebih ramai tuan rumah wanita daripada tuan rumah lelaki di seluruh dunia yang menjalankan servis penyewaan Airbnb.


Wanita Di Pulau Pinang Didenda RM50,000, Didapati Bersalah Anjur ‘Main Kutu’

Main kutu adalah satu skim menyimpan dan mengumpul wang dalam tempoh singkat dan kebiasaannya disertai oleh beberapa orang pemain dengan jumlah bayaran bulan tertentu yang dipersetujui oleh semua ahli.

Terbaharu, seorang wanita berusia 38 tahun telah didenda oleh Mahkamah Sesyen Butterworth sebanyak RM50,000 selepas dia didapati bersalah menganjurkan kumpulan wang kutu pada 2018, lapor Sinar Harian.

Dia yang dikenali sebagai Nor Jaimah Kamarudin didakwa menganjurkan kumpulan wang kutu kepada lima individu dan setiap peserta dikehendaki membayar sejumlah wang tunai kepada kumpulan tersebut.

Ibu kepada tiga anak dan juga seorang penjual nasi lemak telah didakwa melakukan perbuatan itu di rumahnya di Kubang Semang, Pulau Pinang antara Januari hingga Ogos 2018.

Di hadapan Hakim Norhayati Mohamad Yunus, Nor Jaiman dikatakan telah membuat pengakuan bersalah selepas pertuduhan dibacakan terhadapnya.

Apa yang dilakukan oleh Nor Jaimah bertentangan dengan Akta (Larangan) Kumpulan Wang Kutu 1971 dan kaedah kutu tradisional, di mana dia menawarkan kutu dengan pulangan berlipat kali ganda dengan syarat perlu mencari ahli seramai mungkin.

Peguam yang mewakili Nor Jaimah meminta mahkamah meringankan hukumannya, namun Pegawai Pendakwa Suruhanjaya Syarikat Malaysia meminta mahkamah untuk mengenakan hukuman yang setimpal kepada Nor Jaimah.

Polis Lahad Datu tahan 9 pengemis untuk siasatan, bakal berdepan hukuman denda RM10,000. Untuk bacaan lanjut, klik pautan di bawah.

Polis Lahad Datu Tahan 9 Pengemis Untuk Siasatan, Bakal Berdepan Hukuman Denda RM10,000

Denda RM150,000 Dan Penjara 20 Tahun Tidak Cukup Untuk Hukum Pemandu Mabuk Yang ‘Membunuh’

Akibat Tampar Pekerja Starbucks Selepas Dilarang Merokok, Lelaki Ini Didenda RM1,000


Wanita Dibuang Kerja Selepas Muka Keluar TV Raikan Jaringan England

Seorang pekerja dipecat setelah ‘kantoi’ menyambut gol penyamaan pada perlawanan separuh akhir yang menyaksikan England layak ke perlawanan akhir kejohanan Euro 2020 buat pertama kalinya.

Nina Farooqi, wanita inggeris berumur 37 tahun yang bekerja sebagai pencipta kandungan sebelum ini telah bertindak menipu majikannya untuk ke Stadium Wembley bagi menyaksikan perlawanan separuh akhir di antara England dan Denmark.

Dia mencipta alasan sakit bagi mengelak dari bekerja di Yorkshire setelah rakannya menawarkan tiket untuk malam bersejarah di Wembley.

Apa yang membuatkan dia ‘kantoi’ adalah ketika jaringan penyamaan England, wajah Nina keluar di kaca TV bersama-sama dengan rakannya. Mereka kelihatan seronok meraikan jaringan terbabit. Namun apa yang dia tidak tahu adalah majikannya turut menonton perlawanan tersebut.

Semasa dalam perjalanan ke tempat kerja keesokan harinya, Nina mendapat satu panggilan telefon dari majikannya. Dia diberitahu bahawa dia tidak perlu datang kerja hari ini.

Nina berkata, “Mereka lihat saya dalam perlawanan itu dan saya jujur dengan apa yang saya lakukan. Namun saya tidak mendapat simpati dan mereka kata itu kata muktamadnya.

“Ada sedikit rasa menyesal, tidak ada sesiapa yang ingin dipecat, tetapi saya juga akan menyesal jika tidak ke perlawanan tersebut.”

Dia berkata kepada media pada awalnya dia menyangka bahawa tidak mungkin dia akan dilihat dalam kerumunan lebih dari 60,000 orang.

Namun ketika tamat perlawanan, dia memeriksa telefonnya pada separuh masa pertama. Dia berkata, “Kami berada di muka depan berita, wajah saya ada di setiap kaca televisyen di seluruh dunia.’

Nina menambah, “Emosi yang bercampur baur. Kami mara ke final, saya masih teruja tetapi saya juga kehilangan kerja.”

Lelaki berusia 20 tahun ‘kantoi’ menyamar jadi doktor di PPV Sarawak. Klik pautan di bawah untuk membaca.

Lelaki Berusia 20 Tahun ‘Kantoi’ Menyamar Jadi Doktor Di PPV Sarawak


Anda Mungkin ‘Bebas’ Melancong Seperti Biasa Mulai 2023 Selepas COVID-19

Bukan sahaja di Malaysia tetapi seluruh dunia terkesan dengan penularan wabak COVID-19. Bagi anda yang sudah merancang percutian ke pelbagai destinasi dan terpaksa membatalkannya pasti berasa sedih.

Tidak dapat dinafikan mesti ada yang tertanya-tanya selepas penularan wabak COVID-19 ini berjaya ditangani, adakah selamat untuk melancong selepas itu atau kena tunggu sampai bila untuk melancong, bukan?

Menurut kaji selidik yang dijalankan oleh LuggageHero mendapati bahawa kebanyakan orang akan memilih untuk melancong dalam negara, pilih destinasi yang dekat dan hanya dalam waktu yang singkat.

Manakala, Atmosphere Research Group (ARG) yang merupakan pakar pelancongan global mengatakan bahawa industri pelancongan akan pulih sedikit demi sedikit dalam masa 2 tahun selepas COVID-19 diisytiharkan di bawah kawalan.

Tidak pasti sama ada proses pemulihan akan bermula selepas COVID-19 di bawah kawalan dengan kadar jangkitan COVID-19 tiada lagi atau ketika vaksin berjaya dihasilkan dan tersedia di mana-mana.

Kemungkinan penularan wabak COVID-19 akan terkawal pada penghujung tahun 2020 dan dalam tempoh 6 hingga 9 bulan pertama diramalkan kumpulan pertama yang akan memulakan langkah meneroka semula dunia dikenali sebagai ‘tiptoe traveller’.

Golongan ini adalah terdiri daripada mereka yang memulakan perjalanan atas urusan perniagaan dan juga melibatkan perjalanan peribadi serta percutian. Kemudian, dalam tempoh 8 hingga 16 bulan pula akan berlaku gelombang ‘perintis’.

Bagi golongan ini, mereka akan memulakan perjalanan perniagaan bersama penumpang kerap serta diramalkan akan membuat perjalanan antarabangsa berjarak sederhana. Bagi tempoh 12 hingga 18 bulan kemudian, industri pelancongan yang melibatkan penerbangan, perhotelan dan banyak lagi akan mula sibuk.

Ketika ini, golongan ‘fast follower’ akan mula menerokai semula dunia dan sebahagian besar industri akan kembali hampir seperti sebelum berlakunya penularan wabak COVID-19.

24 bulan selepas COVID-19  berjaya dikawal, ARG menjangkakan bahawa industri pelancongan akan kembali pulih. Pastinya industri pelancongan terkesan berikutan penularan wabak COVID-19 ini dan memerlukan masa untuk pulih seperti sedia kala.

Selepas penularan wabak COVID-19 berjaya dikekang, destinasi manakah yang menjadi pilihan anda? Sementara itu, jika anda tidak tahu cara untuk minta ‘refund’ penerbangan yang dibatalkan kerana COVID-19, klik pautan di bawah untuk ketahui lebih lanjut.

8 Cara Mudah Minta ‘Refund’ Tiket Penerbangan AirAsia Anda Yang Dibatalkan Kerana Coronavirus

AirAsia Membawakan Perkhidmatan Dompet Digital Tersendiri Dikenali Sebagai ‘BigPay’

Ini Cara Mudah ‘Refund’ Tiket Penerbangan Apabila Visa Tidak Lulus


Wanita Dibunuh Masa Tengah Buat ‘Live’, Bekas Suami Pecah Masuk Rumah Dan Bakar Mangsa

Seorang Vlogger terkenal dari China mati setelah dibunuh oleh bekas suaminya ketika sedang membuat siaran langsung di media sosial.

Lamu, seorang wanita berusia 30 tahun mempunyai lebih 800,000 pengikut di Douyin – aplikasi video pendek versi China. Dia sering memaparkan kehidupan sehariannya di laman sosial sambil menunjukkan sisi budaya Tibet.

Dia dilaporkan meninggal dunia pada hari Rabu setelah berhari-hari bertarung nyawa untuk hidup setelah dibakar oleh bekas suaminya, kata kenyataan polis daerah Jinchuan, di barat laut wilayah Sichuan.

Menurut kenyataan polis, bekas suaminya, Tang, telah bertindak menyerang Lamu semasa dia sedang membuat siaran langsung. Tang bertindak memecah masuk rumah Lamu dan menyiram mangsa dengan petrol sebelum dibakar oleh Tang.

Lamu dilaporkan mengalami luka bakar hingga 90 peratus dan dikejarkan ke Hospital Provinci Sinchuan untuk rawatan lanjut. Namun nasib tidak menyebelahinya, dia dilaporkan meninggal dunia akibat daripada perbuatan bekas suaminya.

Difahamkan ini bukanlah kali pertama Tang menyerang Lamu. Dia mempunyai sejarah keganasan rumah tangga yang panjang. Tang ditahan oleh pihak polis kerana disyaki melakukan pembunuhan dengan sengaja, kata polis.

Peminat berjaya mengumpulkan lebih 1 juta yuan (RM 600,000) untuk disumbangkan kepada Lamu bagi tujuan rawatan di hospital sejurus selepas serangan itu, lapor media tempatan.

Puluhan ribu pengikut yang berduka meninggalkan komen di halaman Douyin Lamu, sementara berjuta-juta pengguna di platform Weibo menuntut keadilan dengan menggunakan hashtag “Kes Lamu” dan “Lamu mati setelah dibakar oleh bekas suaminya.”

Kes keganasan rumah tangga sering terjadi di China tahun ini, kebanyakan rakyat China telah bersuara, menuntut agar pihak berkuasa melakukan sesuatu bagi mencari keadilan kepada mangsa.

Untuk bacaan lanjut, klik pautan di bawah.

Polis Lapor Kes Penderaan Anak Ke Atas Ibu Bapa Meningkat Semasa PKP

Rakaman Audio Adalah Bukti Johnny Depp Jadi Mangsa Keganasan Amber Heard

Kisah Sebenar Wanita Yang Hilang Selama Dua Tahun, Ditemui Masih Hidup Terapung Di Laut


Wanita Dibunuh Saat Mengembara Keliling Amerika Syarikat, Tunangnya Kini Diburu FBI

Mayat seorang wanita muda berusia 22 tahun telah berjaya ditemui pada hari Ahad lalu di sebuah taman nasional Wyoming di Amerika Syarikat. Gabby Petito dilaporkan hilang sejak 14 September setelah mula mengembara mengelilingi AS menggunakan van bersama dengan tunangnya, Brian Laundrie.

Kronologi kes yang membabitkan Gabby bermula pada bulan Julai apabila dia dan tunangnya meninggalkan rumah ibu bapa Laundrie di North Port, Florida dengan van jenama Ford Transit 2012 berwarna putih. Mereka memandu ke utara untuk ke kota New York bagi menghadiri acara di sekolah abangnya Gabby.

Pada 2 Julai pula, mereka meninggalkan New York dan menuju ke barat dalam perjalanan untuk melihat-lihat negeri di sekitar Amerika Syarikat. Gabby juga telah bertindak mendokumentasikan perjalanan mereka ini dengan menggunakan laman media sosial seperti Instagram dan YouTube.

Semasa perjalanan, pasangan ini telah singgah ke Kansas, Colorado dan Utah termasuk berhenti di beberapa taman negara dari 4 Julai hingga 22 Julai. Dalam satu gambar yang dimuat naik oleh Gabby, kelihatan dia gembira dengan rancangan mereka untuk mengembara ke seluruh AS. Manakala pada 26 Julai hingga 31 Julai pula, kelihatan Gabby dan tunangnya berada di Utah.

Namun, apabila memasuki bulan Ogos. Perubahan sikap dan sikap aneh dapat dirasa apabila Gabby tidak lagi memuat naik apa-apa kemas kini terbaharu sehinggalah pada 12 Ogos di mana Gabby menyiarkan gambar mereka berdua berada Taman Nasional Arches dengan kapsyen ‘pagi yang tenang’.

Menurut laporan Reuters, pada tarikh yang sama juga pasangan ini ditahan di tepi jalan selepas polis mendapat laporan dari orang awam yang melihat mereka bertengkar di hadapan Koperasi Komuniti Moonflower di Moab, Utah. Pelapor memberitahu polis bahawa Laundrie telah bertindak kasar dan menampar Gabby. Melalui video yang dikeluarkan oleh pihak polis, kelihatan Gabby menangis sambil menjelaskan apa yang terjadi di antara dia dan tunangnya.

Pada 19 Ogos dan 25 Ogos, Gabby memuat naik gambar ke laman Instagram miliknya buat kali terakhir, namun tiada lokasi yang diberikan. Ibu kepada Gabby, Nicole Schmidt dilaporkan bercakap dengannya buat kali terakhir dan dia memberitahu ibunya bahawa mereka dalam perjalanan menuju ke Taman Nasional Grand Teton di Wyoming.

Laundrie akhirnya pulang ke North Port, Florida dengan menaiki van putih pada 1 September. Namun tiada kelibat Gabby kelihatan bersamanya. Keluarga Gabby yang tidak berpuas hati telah bertindak melaporkan kehilangan anaknya kepada pihak polis 10 hari selepas Laundrie pulang.

Polis yang datang ke rumah keluarga Laundrie untuk mendapatkan kenyataan tunangnya telah dihalang oleh keluarga Laundrie. Mereka membuat kenyataan yang menyatakan bahawa Laundrie telah mendapatkan khidmat seorang peguam dan tidak akan mengeluarkan apa-apa kenyataan kepada pihak berkuasa.

Namun pada 17 September, keluarga Laundrie melaporkan kehilangannya kepada pihak polis. Dalam kenyataan keluar Laundrie, mereka mendakwa bahawa anak mereka sudah tiga hari tidak pulang setelah keluar untuk mendaki bukit disekitar gurun Carlton Reserve.

Dua hari selepas itu, pada 19 September, pihak polis berjaya menemui mayat seorang wanita di Hutan Bridger-Tenton di Wyoming. Melalui siasatan yang dilakukan oleh pihak polis di tempat kejadian, difahamkan bahawa mayat itu  adalah milik Gabby dan kematiannya diklasifikasikan sebagai pembunuhan.

Setakat hari ini, masih belum ada apa-apa laporan daripada pihak hospital bagaimana Gabby dibunuh. Namun perbincangan mengenai kes ini sudah pun dimulakan oleh para netizen dan kini FBI sedang giat mencari Laundrie, individu terakhir yang bersama dengan Gabby.

Februari lalu, seorang lelaki dituduh membunuh isterinya yang hamil 7 bulan semasa sedang mendaki di tebing bukit. Klik pautan di bawah untuk membaca.

Suami Sempat ‘Selfie’ Dengan Isteri Hamil 7 Bulan Sebelum Menolaknya Jatuh Dari Tebing Bukit

Suspek Bunuh Anak Hanya ‘Berzikir’ Dalam Tahanan, Polis Tidak Tolak Kemungkinan Ada Kaitan Ajaran Sesat

Kemurungan Akibat ‘Lockdown’, Lelaki Ini Campak Isterinya Dari Tingkat 7


Wanita Disyaki Curi Kad ATM Ibu Saudara Untuk Beli iPhone 14 Pro Berjaya Diberkas

Tular di media sosial baru-baru ini berkenaan seorang wanita yang didakwa menggunakan kad ATM individu lain untuk berjoli sesuka hati. Susulan itu, pihak polis berjaya menahan mangsa suspek di Pandan Perdana pada awal pagi lalu.

Ketua Polis Daerah Dang Wangi, Asisten Komisioner Noor Dellhan Yahaya berkata, suspek disyaki mencuri wang berjumlah RM8,200 dari akaun bank ibu saudara tirinya untuk membeli telefon pintar jenis iPhone 14 Pro.

Menurutnya, pihak polis menerima laporan mengenai kes terbabit daripada seorang wanita tempatan pada 25 Mac lalu.

“Transaksi (pengeluaran wang) bermula pada 23 Mac secara berperingkat.

Suspek seorang wanita tempatan ditahan di sebuah premis di Pandan Perdana jam 12.25 tengah malam,” katanya dalam kenyataan media baru-baru ini.

Menurutnya lagi, polis turut menemui kad ATM milik mangsa dan merampas telefon pintar yang dibeli olehnya hasil duit mencuri itu. Kes ini disiasat mengikut Seksyen 4(1) Akta Jenayah Komputer 1997.

Kejadian itu didedahkan oleh mangsa menerusi satu hantaran Facebook menyatakan bahawa suspek mencuri kad ATM berkenaan semasa menumpang tidur di rumahnya.

Dalam hantaran itu, mangsa meluahkan perasaan terkilan apabila layanan baik untuk membantu suspek dibalas dengan cara sedemikian lebih-lebih lagi ia berlaku pada minggu pertama Ramadan.

Katanya lagi, beliau sangat terkejut apabila akaunnya hanya berbaki RM500 menyebabkan mangsa tidak mampu membayar semua komitmen bulanan termasuk sewa rumah.


Wanita Ditampar Dengan Durian Oleh Pemungut Hutang Selepas Gagal Bayar RM80,000

Seorang wanita Thailand, Duangduen terkejut apabila ditampar di bahagian muka dengan buah durian semasa sedang memberhentikan motosikalnya di hadapan Kuil Chang Rong di mukim Nai Mueng untuk menjawab telefon.

Menurut laporan NextShark, wanita itu ditampar oleh seorang lagi wanita yang dikatakannya diupah sebagai pemungut hutang. Selepas menampar Duangduen sehingga mukanya berdarah, penyerang tersebut melarikan diri dari tempat kejadian dengan menaiki sebuah pikap.

Duangduen sejak itu telah meminta bantuan media tempatan selepas tiada perkembangan dalam aduan yang difailkan olehnya di Balai Polis Mueng Lamphun selepas kejadian itu.

Ketika ditemubual, dia mengaku telah meminjam kira-kira 20,000 baht (kira-kira RM2,400) daripada pemberi pinjaman wang tahun lalu dengan tujuan untuk membuka sebuah kedai bersama dengan rakannya. Disebabkan masalah kewangan, dia berkata pembayaran balik faedahnya bertukar menjadi 700,000 baht (kira-kira RM86,217).

COVID-19 telah memberi kesan kepada pendapatan kedainya sehingga dia tidak mampu untuk membuat pembayaran balik. Peminjam itu kemudiannya dikatakan mengupah pemungut hutang yang menyerang Duangduen dan mengungut rakannya. Rakan Duangduen dilaporkan melarikan diri kerana takut.

Duangduen difahamkan telah menghubungi jabatan rasmi kerajaan untuk meminta bantuan. Pemberi pinjaman kemudiannya bersetuju untuk menghentikan pembayaran balik, tetapi tidak pernah berhenti mengancam Duangduen sehingga sekarang.

Raja Thailand kuarantin diri di Jerman bersama 20 orang gundik. Rujuk pautan di bawah untuk membaca.

Raja Thailand Kuarantin Diri Di Jerman Bersama 20 Orang Gundik

‘3 Biji Hanya RM150’- Netizen Terkejut Durian Duri Hitam Dijual Murah Di Singapura

Cara FAMA Lawan ‘Market’ Durian Dengan Thailand


Wanita Hidang Makanan Dan Tunggu Lelaki Makan Dahulu, Adat Keluarga ‘Ayah Long’ Cetus Pendebatan

Setiap rumah dan keluarga memiliki adat dan peraturan tersendiri. Sedikit berbeza, pengguna Twitter @wanyusri16 ini berkongsi peraturan makan di rumah Ayah Long.

Menerusi perkongsian tersebut, peraturan itu akan disukai lelaki kerana air basuh tangan disediakan, lelaki makan dahulu manakala wanita akan standby jika ada yang tidak cukup.

Bila makan di rumah Ayah Long. Ada peraturan yang mana lelaki mesti suka.

1. Air basuh tangan kena ada2. Lelaki makan dulu, wanita standby tengok apa tak cukup.3. Apa yg tak cukup, wanita yg cukupkan.4. Sudah makan, laki tak dibenarkan angkat pingga ke sinki atau cuci. pic.twitter.com/XTkWdicnOq

— وان عبدالله يسري (@wanyusri16) October 8, 2020

'Kalau nak pikat suami, ikat perut suami.' (Masakan dan layanan)

Tapi dalam konteks ni, perut ajelah. Bawah perut tu aku tak tau. Mungkin org dah kahwin boleh bagi sepatah dua kata 😂

Selesai makan, lelaki tidak dibenarkan angkat pinggan ke sinki atau cuci pinggan. Tambahnya, beliau dimarahi oleh Enda (Isteri Ayah Long) sebab cuci pinggan lepas makan. Katanya tugas lelaki adalah makan sahaja manakala memasak, menghidang dan mengemas adalah tugas wanita.

Akan tetapi, perkongsian tersebut mendapat perhatian netizen dan rata-rata tidak bersetuju dengan ‘adat’ sedemikian rupa. Malah, ketika ini zaman sudah berubah dimana lelaki dan wanita sama sahaja, diskriminasi jantina tidak seharusnya wujud.

Hehe orang perempuan bandar mungkin takkan faham adat semacam ni. Pada depa tugas memasak mengemas tugas suami. Tapi depa lupa, membahagiakan suami tu kunci syurga.

To all the girls out there, if you happen to see your bf/ crush-es retweeted this 👎. You better think twice because I think you deserved better. While we are living in the era of gender equality, looks like many who agreed with Ayah Long still living in the zaman purba. https://t.co/qfhyfcjS3K

— Kelvin Siew (@sswkelvin) October 8, 2020

When ayah long is trending bcause of that tweet about adat 😅

Girls, if your future husband demanded you to treat him like ayah long, ask him to pay your salary monthly same as your current salary, and let you stay at home. If tak mampu, naahh

— Raden Azwani 🇲🇾 (@nadzwareina) October 9, 2020

This what i love to see. no TOXIC MASCULINITY. And NO discrimination towards women. This is what AYAH LONG needs to SEE. It is not about the “adat” it is about the brain actually. https://t.co/YSwXqABcNd

With all due of respect, if ayah long's wife is happy w doing it this way, it's fine. But letting the sons and other men tak basuh pinggan and tak buat chores.. That would be hard for their future wives :((Isn't this about teamwork so cmon https://t.co/dJScH3i693

— 💀(بلقيس)💀 (@nolongerskek) October 8, 2020

Apa pula pandangan anda mengenai isu ini? Adakah anda bersetuju dengan adat sedemikian rupa atau sebaliknya?

Sementara itu, kami kongsikan beberapa artikel yang sedang ‘trending’ di The Vocket. Klik sahaja pautan di bawah ini.

Kena Tempias Isu ‘Cuci Duit’, Sharnaaz Ahmad Tegur Netizen Yang Seru Boikot Perniagaan Bubble Bee

Drama Jiran Bergaduh Tentang Seluar Dalam Siapa Berakhir Dengan Belanja Makan KFC

Hanya Duduk Dan Pandang Kamera, Netizen Bingung Video TikToker Ini Raih Lebih 20 Juta Tontonan


Wanita Indonesia ‘Travel’ Ke Singapura Demi Cederakan Suami Warga Malaysia Kerana Minta Cerai

Seorang wanita Indonesia sanggup menempuh jalan yang jauh untuk membalas dendam kepada suaminya warga Malaysia selepas suaminya itu meminta cerai pada Mac lalu.

Menurut laporan CNA, wanita bernama Rahimah Nisva itu telah berkahwin dengan suaminya pada 2019 dan mendaftarkan perkahwinan itu di Batam, Indonesia, yang merupakan tempat tinggalnya.

Walaupun keluarga ini menyambut kelahiran anak pertama pada Januari 2023, hubungan kedua suami isteri ini sudah mula goyah pada Disember 2022, di mana si suami merasakan Rahimah terlalu posesif.

Pada 19 Mac 2023, suami Rahimah pergi ke Batam dari Singapura untuk bertemu dia dan ibunya, di mana dia membangkitkan isu perceraian. Bagaimanapun, Rahimah tidak menunjukkan sebarang tanda tidak senang hati terhadap idea tersebut.

Rahimah kemudiannya bergerak menuju ke Singapura bersama rakan sekerja wanita, di mana dia memberi alasan untuk bercuti di negara itu pada 22 Mac dengan menaiki feri.

Apabila tiba di Pusat Pelayaran Singapura kira-kira jam 6 petang, Rahimah memberitahu rakan sekerjanya bahawa dia perlu, “bertemu suaminya untuk mendapatkan beberapa dokumen”.

Mereka kemudiannya menuju ke Jalan Balam, berhampiran flat suaminya dan Rahimah memberitahu rakan sekerjanya untuk menunggunya di sana.

Rahimah kemudiannya bertindak menukar pakaian hitam dan berniqab sebelum menuju ke flat suaminya dan meninjau kawasan tersebut. Setelah selesai, dia mendaftar masuk ke sebuah hotel di Geylang bersama rakan sekerjanya.

Pada jam 6.30 pagi keesokan harinya, Rahimah keluar dari hotel dan mengambil botol termos yang berisi air panas bersamanya.

Selepas memberitahu rakan sekerjanya bahawa dia ingin bertemu suaminya, Rahimah memakai semula baju hitam dan niqab sebelum menunggu di hadapan rumah suaminya pada jam 7.20 pagi.

10 minit kemudian, suaminya keluar dari rumah dan duduk di atas kerusi untuk mengikat tali kasut. Semasa sedang leka mengikat tali kasut, Rahimah meluru ke arah suaminya dan menjirus air panas sebelum melarikan diri dari tempat kejadian.

Serangan itu menyebabkan suaminya mengalami luka bakar tahap kedua, di mana tompok merah dan kulit melepuh di seluruh bahagian atas punggung, belakang leher dan sebahagian lengan kanannya.

Selepas serangan itu, Rahimah dan rakan sekerjanya menaiki feri keluar dari Singapura ke Batam pada jam 9:30 pagi, sambil rakannya tidak menyedari apa yang dilakukan Rahimah sebelum ini.

Bagaimanapun, perjalanan mereka terhenti apabila pegawai dari Pengawal Pantai Polis memberhentikan feri itu yang membawa kepada penahanan dan reman kepada Rahimah sehingga hukumannya semalam dijatuhkan pada 30 Mei.

Untuk rekod, pihak pendakwaan menuntut hukuman berat, dengan alasan bahawa serangan Rahimah dirancang dan dilakukan dengan niat.

Rahimah pula merayu di hadapan hakim, dia akui menyesal dengan tindakannya dan memberi alasan masih menyusukan anak perempuannya.

Dia kemudiannya dijatuhkan hukuman penjara lapan bulan kerana menyerang suaminya.


Wanita Inggeris Ini Lebih Menghargai Makanan Selepas Lawatannya Ke Rumah Sembelihan Halal Di New York. Mengapa?

Selama ini kami tertanya-tanya di mana dan bagaimana daging halal diperolehi di tempat yang majoriti penduduknya bukan muslim seperti di New York ini.

Atas sikap ingin tahu juga seorang jurnalis, Dawn O’Porter telah singgah ke gerai jalanan The Halal Guys yang terkenal di New York sebelum ke pusat Islam dan seterusnya melawat ke rumah sembelihan yang membekalkan daging halal untuk penduduk di sekitar kota metropolitan itu.

Di sana, Dawn telah diberi penerangan bahawa prosedur daging halal di tempat tersebut tidak terhad kepada proses sembelihan sahaja, malah ia juga termasuk menjaga haiwan berkenaan dengan baik sebelum ia disembelih.

Selepas lawatannya itu, Dawn merasakan bahawa orang ramai juga perlu tahu bagaimana bekalan daging (halal) diproses sebelum ia dimasak dan dihidangkan supaya mereka tidak membazirkannya begitu sahaja.

p/s: Antara yang menarik perhatian kami, gerai jalanan di New York juga tidak terlepas dari diciplak. Heh.

Kalau belum like, jom like page The Vocket di Facebook


Wanita Ini Ajar Cara Buat RM10,000 Setiap Bulan Dengan Hanya Mengutip Sampah

Seorang ibu berusia 31 tahun berjaya mengaut keuntungan sebanyak RM10,000 setiap bulan dari pekerjaannya sebagai pemungut sampah. Tetapi bukan sampah yang biasa, wanita ini hanya mengambil sampah yang berharga dan mahal.

Barangan ini kemudian akan dijual. Dari pekerjaan itu, wanita yang berasal dari Texas, Amerika ini berjaya memperoleh sekitar RM10,000 setiap bulan.

Wanita yang bernama Tiffany ini mengakui bahawa idea untuk mengutip sampah  muncul setelah dia menonton video di mana seorang lelaki mengutip barang-barang yang dibuang di tong sampah.

Antara barang yang dijumpai oleh Tiffany termasuk pakaian Michael Kors yang bernilai RM350.00, vakum bernilai RM1,600.00 dan juga barang-barang berharga yang lain.

Tiffany menjelaskan bahawa pada mulanya dia gemar mengambil apa sahaja barang dia jumpa di tong sampah, namun lama-kelamaan, rumahnya penuh dengan barang yang tidak bernilai. Oleh itu, sekarang dia hanya mengambil perkara yang akan memberi keuntungan sahaja.

“Sekarang saya hanya mengambil barang-barang yang saya tahu akan saya gunakan atau memberi saya keuntungan. Saya biasanya mencari di Google harga asal barangan tersebut, kemudian menjualnya semula dengan potongan sebanyak 75%,” jelasnya.

Kini pekerjaan sebagai pemungut sampah digunakan olehnya sebagai mata pencarian utama. Tiffany biasanya menggunakan media sosial, eBay atau Facebook untuk menjual barang-barang yang dijumpai olehnya.

Untuk rekod, Tiffany yang terkenal sebagai ‘Dumpster Diving Mama’, sudah mempunyai lebih dari 4.2 ribu pengikut di Youtube, 422 ribu di TikTok, dan 7 ribu di Instagram.

Untuk bacaan lanjut, klik pautan di bawah.

20 Tong Sampah Disediakan Tetapi Jambatan ‘Viral’ Terengganu Masih Kumpul 750 KG Sampah

Pengutip Sampah Thailand Ini Terkejut Kutip Batu ‘Rare’ Bernilai RM2.9 Juta

Saloma Link Dicemari Sampah, Lelaki Ini Kecewa Sikap Pengunjung Tidak Bertanggungjawab


Wanita Ini Beli Rumah Pertama Dan Membaikinya Sendiri Selepas Baru 11 Bulan Bekerja Hasil Daripada Kekuatan Hatinya

Nota Editor: Kisah inspirasi ini telah ditulis oleh Cik Puan Hafizah Wanasan di laman sosialnya. Dengan keizinan beliau, kami terbitkan semula di Vocket agar dapat dikongsikan bersama pembaca-pembaca setia The Vocket. Gaya bahasa asal telah diolah untuk tujuan terbitan ini. Semoga kisah benar ini menjadi inspirasi kepada generasi muda untuk menjadi pemilik hartanah. InsyaALLAH.

Cik Puan Hafizah Wanasan merupakan seorang pegawai farmasi di salah sebuah hospital kerajaan di Selangor dan graduan sarjana muda di Australia yang menerima biasiswa penuh tajaan Jabatan Perkhidmatan Awam (JPA) selepas mendapat 11A dalam Sijil Pelajaran Malaysia (SPM).

Fokus beliau menulis kisah ini adalah untuk menyentuh tentang kekuatan hati dalam menempuh pelbagai cabaran hidup. Menurut beliau, 11 bulan bekerja di Selangor adalah posting pertamanya selepas tamat latihan PRP (Provisional Registered Pharmacist). Beliau juga memberitahu kami bahawa kebanyakan simpanannya datang daripada pelaburan. Disebabkan itu, beliau banyak mengunjungi bank-bank untuk mengetahui produk pelaburan yang mereka ada, antaranya unit trust.

Kami turut tertarik dengan sikap berdikari beliau. Walaupun ada kekangan masa, dia tetap seronok berusaha membaiki rumah sendiri. Walaupun letih, dia gembira dapat belajar daripada pengalaman tersebut.

Berkenaan pemilikan kereta semasa beliau belajar di luar negara pula, beliau memaklumkan kepada kami bahawa kereta itu adalah perkongsian duit bersama teman-teman senegara. Kereta terpakai itu dibeli dengan harga AUD2,000 bersamaan RM5,750 bagi kegunaan bersama semasa belajar disana.

Baiklah, itu sedikit sebanyak pengenalan tentang Cik Puan Hafizah Wanasan. Kini, kami bentangkan kepada anda kisah beliau membeli rumah pertama dan membaikinya sendiri selepas baru 11 bulan bekerja. Semoga bermanfaat!

3 Mei 2015, 6.17pm – Facebook Cik Puan Hafizah Wanasan:

Rumah pertama. Untuk pelaburan. Selepas sebelas bulan bekerja di Selangor, hasil simpanan gaji bulanan dan pelaburan, saya beli hartanah di Seksyen 7 Shah Alam. Memandangkan saya masih bujang, rumah ini bukan untuk saya diami, tetapi untuk disewakan. Duit bulanan sewa itu saya akan pusing lagi untuk pelaburan.

Setiap hari saya Google cari hartanah yang ingin dijual. Balik kerja dari hospital, saya cepat-cepat tarik kerusi mengadap komputer. Surat khabar saya beli hari-hari untuk lihat iklan bahagian hartanah. Panas mata panas kepala. Hujung minggu saya memandu 40km untuk lihat rumah. Untuk pelaburan, cari rumah yang pasaran bagus. Dekat universiti, dekat hospital besar, dekat pusat bandar. Ada rumah siling rendah, ada juga terkena agen yang asyik menjawab tidak pasti apabila diajukan soalan apa pun. Ada yang apabila nak pergi lihat rumah, agen tak bawa kunci! Banyak lagi untuk diceritakan. Perlu sabar dengan setiap masalah.

Akhirnya jumpa rumah. Saya tawar harga dengan pemilik asal. Pemilik asal bagi pilihan. Kurang RM10,000 jika saya ingin baiki sendiri. Saya pilih untuk baiki sendiri.

Ya… Memang boleh saya setuju RM10,000 lebih untuk pemilik asal selesaikan… buat apa mahu susah-susah..?? Tapi tidak, saya fikir lebih baik saya belajar sendiri. Saya tidak duduk dengan keluarga sejak saya tingkatan 1. Ketika menuntut di Australia, kereta Ford saya kemalangan, cat kereta rosak, saya pergi ke kedai aksesori kereta, minta mat saleh bancuh warna cat Burgandy, dan masuk dalam tin penyembur. 30 dollar. Saya beli 2 tin. Beli grid kertas pasir kasar dan halus. Imam Sabri Samson ajar saya baiki kereta kemalangan. Dua hari saya gosok Ford dengan kertas pasir. Sampai licin. Terima kasih imam ajar saya.

Berbalik kepada kisah rumah. Saya tanya tukang cat. Tukang cat tawarkan RM2,000. Selepas itu saya memutuskan nak cat sendiri. Malam-malam selepas bekerja saya Google kombinasi warna yang sesuai. Hujung minggu apabila tiada tugas atas panggilan (oncall), saya lari ke kedai perkakasan. Kaji selidik. Akhirnya memutuskan beli cat berkilat Jotun. Dan alatan mengecat. Adik datang tolong. Jumlah kos cat satu rumah RM1,000. Jimat Rm1,000. Ilmu pun dapat. Selepas cat, beli pengikis dan pencair untuk bersihkan sisa cat. Berpeluh menggigil sendi tangan nak gosok. Tak mengapa, saya suka belajar.

Ramai teman saya sudah ada rumah sendiri. Sebahagiannya anak orang berharta. Ibu bapa banyak menolong. Sertakan nama dengan mama, dengan papa, beli dua tiga rumah. Mama papa bagi deposit. Mama papa tolong belikan. Ada yang mama papa nak bagi rumah mereka pada anak. Jadi tak payah susah-susah. Ada yang selesa beli rumah cantik siap, tak payah susah-susah, mereka kata mahal berhutang pun tak apa… It’s ok. Itu pilihan mereka. Rezeki masing-masing.

Bagaimana pula dengan saya? Ibu bapa saya telah bercerai dan saya terima berita tersebut semasa hari graduasi saya. Ayah berkahwin dengan ibu tiri saya sebulan selepas itu dan ibu saya baru berkahwin pada Mac 2015. Mereka seperti hidup dalam dunia mereka dan saya dengan hidup saya. Sejak saya masih kecil, banyak perkara yang saya putuskan sendiri. Walaupun selepas banyak perkara yang berlaku dalam hidup saya, kedua-dua ibu bapa saya sentiasa menjadi permata di hati saya.

“They kinda live in their world and i kinda live mine. Since i was a kid, lot of things i decide on my own. Even after so many things happened in my life, both my parents are always diamonds in my heart like forever.”

Inilah sebab mengapa saya belajar tentang masalah. Hidup kena kuat. Belum menyebut berapa lamaran pernah ditolak. Berapa yang patah hati. Saya bukan sengaja. Ada halangan yang hanya saya faham.

After all, again, saya suka kalau ramai antara kita yang belajar kemahiran hidup sendiri. Terutama perempuan. Belajar tukar mentol, tukar kalimantang, cat rumah, suka pergi kedai perkakasan, baiki kebocoran, baiki pam tandas rosak, tolong suami… Jika lelaki.. Apatahkan lagi. Haruslah.

Seorang lelaki Cina di tempat kerja saya pernah berkata kepada saya:

“Pija, I think you are the most wonderful independent women I’ve ever known!” ^___^ ~

LIKE dan FOLLOW Vocket di Facebook serta Instagram


Wanita Ini Berjaya Hasilkan Jualan USD25K Sehari Dengan Hanya Menaiki Kenderaaan Awam. Apakah Rahsia Beliau?

Wanita ini menghasilkan jualan USD25,000 sehari dengan hanya menyeret beg bertayar dan menggunakan kenderaan awam (teksi dan keretapi) untuk bergerak dari satu tempat ke tempat lain untuk membuat penghantaran bagi tempahan dari pelanggan beliau.

Tapi inilah realiti nya bagi Francesca Sparvoli. Beliau perlu bekerja selama 6 ke 7 hari seminggu untuk menghantar cendawan yang bernilai semurah USD750 untuk 1 pound!

Truffles merupakan sejenis cendawan yang tumbuh didalam tanah dan sangat digemari di Eropah.

Untuk mendapatkan cendawan ini, sekumpulan anjing terlatih perlu digunakan untuk mengesannya dengan menggunakan deria bau.

Perubahan iklim dan persekitaran menyebabkan pengeluaran cendawan Truffles ini merosot dengan banyak sekali sejak kebelakangan ini.

Tambahan pula usaha untuk membiakkan cendawan ini secara komersial masih gagal meskipun berbagai kajian dan R&D telah dijalankan.

Dan hingga kini, cendawan ini hanya boleh tumbuh meliar didalam tanah, di persekitaran yang terhad.

Jom kita tonton bagaimana Francesca melalui rutin sehariannya sebagai “The Truffle Lady of New York”.

Agak-agak ada tak tumbuhan dari Malaysia yang mungkin boleh dijual semahal ni? Mungkin ada ;)


11 Pengubahsuaian Bajet 2016 Yang Diumumkan Perdana Menteri Hari Ini

Pada hari ini, 11 pengubahsuaian bajet 2016 dibentangkan mengikut kesesuaian ekonomi pada masa sekarang. Berikut adalah 11 langkah yang dicadangkan:

1. Kerajaan bersetuju untuk mengurangkan potongan caruman KWSP pekerja sebanyak 3 peratus mulai Mac 2016 sehingga Disember 2017.

Walaubagaimanapun, caruman majikan dikekalkan. Langkah ini, dijangka meningkatkan perbelanjaan penggunaan swasta sehingga 8 bilion ringgit setahun.

(Nota editor: Ini adalah langkah yang biasanya diambil semasa kegawatan ekonomi. Potongan caruman biasanya akan disalurkan masuk ke dalam gaji pekerja, memberi pekerja lebihan wang tunai untuk berbelanja. Perbelanjaan orang ramai akan menyebabkan ekonomi kekal menggalakkan.)

2. Kerajaan akan memberi pelepasan khas cukai sebanyak 2 ribu ringgit, kepada pembayar cukai individu berpendapatan 8 ribu ringgit sebulan ke bawah, untuk tahun taksiran 2015.

Dengan langkah ini, walaupun Kerajaan akan kehilangan hasil sebanyak 350 juta ringgit, namun, ianya dapat memberi penjimatan bayaran cukai individu sehingga 475 ringgit. Khabar gembira ini akan memanfaatkan seramai 2 juta pembayar cukai.

3. Bagi mengurangkan kos harga barang keperluan harian rakyat, Kerajaan akan melaksanakan antaranya, perkara-perkara berikut:

Satu: Kerajaan akan meliberalisasikan kawalan kuota import atau AP, bagi lapan produk pertanian terpilih untuk tempoh sementara bagi mempastikan bekalan yang konsisten.

Antara produk pertanian termasuklah biji kopi mentah, daging kerbau, lembu dan kambing. Pada masa yang sama, syarat pematuhan kualiti dan keselamatan barangan import akan terus diutamakan.

Dua: FAMA akan membuka pasar belian terus hasil pertanian atau MyFarm Outlet yang menjual barang makanan seperti ikan, ayam, daging, sayuran dan buah-buahan, dengan menawarkan harga jualan 5 hingga 20 peratus lebih rendah dari harga pasaran.

Buat permulaan, ia akan dibuka di Presint 7, Putrajaya pada bulan Mac hadapan, dan akan diperluaskan ke 10 lokasi di pusat bandar lain seluruh negara pada tahun ini juga.

Tiga: Dalam mempastikan rakyat menikmati harga barangan yang berpatutan, KPDNKK diarahkan untuk mengenalpasti lebih banyak kedai-kedai jualan harga berpatutan seperti, hypermarket asing dan tempatan. Jadinya, jumlah Kedai Harga Patut akan ditingkatkan daripada 640 buah, kepada seribu kedai kesemuanya pada tahun ini.

Empat: Dalam waktu yang sama, KPDNKK akan mempertingkatkan penguatkuasaan dan mengambil tindakan undang-undang ke atas peniaga-peniaga yang tidak beretika, serta mengambil kesempatan mengaut keuntungan yang berlipat ganda atau profiteering.

Lima: Untuk terus membela untung nasib para pesawah, serta meningkatkan pengeluaran padi, Kerajaan menyediakan tambahan tunai sebanyak 50 ringgit bagi setiap 1 tan metrik padi bersih, sebagai insentif input pengeluaran padi. Pada masa yang sama, Kerajaan akan menambah baik pelaksanaan pemutuan sebenar padi melalui sistem penggredan standard; dan

Enam: Kerajaan memperkenalkan program MyBeras diperkenalkan, di mana setiap keluarga miskin tegar yang berdaftar, akan dibekalkan dengan 20 kilogram beras setiap bulan. Ini merupakan satu langkah, sehingga Disember 2016, untuk mengurangkan bebanan hidup keluarga miskin.

4. Berkuat kuasa serta merta ke atas projek perumahan baharu, Kerajaan akan menetapkan kesemua penjualan rumah berharga sehingga 300 ribu ringgit, terhad kepada pembeli rumah pertama sahaja.

Kerajaan juga akan mengadakan Jelajah Ekspo Pemilikan Rumah Bersepadu, meliputi rumah yang ditawarkan oleh JPN, PR1MA, SPNB, PPA1M, agensi negeri serta sektor swasta. Lebih 100 ribu unit rumah akan ditawarkan dalam program ini.

Selain itu, bagi Projek Perumahan Rakyat yang berharga 35 ribu ringgit, Kerajaan menerusi Bank Simpanan Nasional dan Bank Rakyat, bermula 1 Mac 2016, akan menawarkan pakej pembiayaan pada kadar 4 peratus, dengan dana berjumlah 400 juta ringgit. Inisiatif ini akan memanfaatkan sejumlah lebih daripada 10 ribu pemilik rumah.

5. Selaras dengan apa yang doumumkan pada Bajet 2016, sumbangan 30 peratus daripada levi HRDF yang berjumlah 200 juta ringgit, akan disediakan untuk meningkatkan kompetensi dan kemahiran pekerja menerusi inisiatif reskill dan upskill, termasuklah pekerja yang telah diberhentikan.

6. Bagi meningkatkan jumlah dan kecekapan kutipan hasil, perkara-perkara berikut akan dilaksanakan:

Satu: Kerajaan akan menggandakan usaha pematuhan dan pengauditan terhadap para pengelak cukai atau tax evaders.

Dua: Kerajaan bersetuju memberi pertimbangan khas dengan melonggarkan pengenaan penalti kepada pembayar cukai, bagi menggalakkan pembayar cukai tampil melaporkan pendapatan tahun ke belakang. Tunggakan cukai tersebut perlu dilangsaikan sebelum 31 Disember 2016.

Tiga: Untuk Pulau Bebas Cukai, bagi terus mengurangkan ketirisan yang mengakibatkan kehilangan hasil hampir 1 bilion ringgit, Kerajaan akan menstruktur semula saluran jualan rokok dan minuman keras, untuk dihadkan kepada Kedai-kedai Bebas Cukai yang dilesenkan oleh Jabatan Kastam Di Raja Malaysia.

Empat: Pengecualian cukai kenderaan import di Pulau Bebas Cukai akan diperketatkan di pulau-pulau ini.

Namun, langkah penstrukturan semula jualan rokok, minuman keras serta kenderaan ini, tidak akan melibatkan penduduk tempatan dan pelancong di pulau bebas cukai ini.

Lima: Kerajaan akan mengoptimumkan pendapatan daripada spektrum telekomunikasi melalui pengagihan semula dan proses bidaan, yang akan dilaksanakan dalam masa terdekat; dan

Enam: Bagi merancakkan lagi kegiatan ekonomi, Kerajaan akan membangunkan beberapa kawasan strategik milik Kerajaan, dengan melaksanakan proses bidaan.

7. Di atas inisiatif Timbalan Perdana Menteri, selaku Pengerusi Jawatankuasa Pekerja Asing, Kerajaan akan terus memperkemaskan sistem pengurusan pekerja asing, di mana kadar levi hanya akan diklusterkan kepada 2 kategori sahaja.

Ini tidak termasuk kategori pembantu rumah asing.

Selain itu, Kerajaan telah bersetuju untuk melaksanakan Program Penggajian dan Penempatan Semula PATI atau Rehiring Programme, untuk memberi peluang kepada PATI yang bekerja secara haram di Malaysia diberikan permit kerja yang sah. Pelaksanaan program ini adalah bagi memenuhi permintaan industri serta membolehkan Kerajaan mengetahui jumlah PATI di negara ini, bagi tujuan pemantauan keselamatan.

8. Kerajaan akan lebih berhemat dalam perbelanjaan terutamanya bekalan dan perkhidmatan, meneruskan usaha merasionalisasi pemberian geran kepada Tabung Amanah Kerajaan, Badan Berkanun Persekutuan dan GLC, serta merasionalisasi dan menyusun semula entiti merangkumi Company Limited By Guarantee dan badan berkanun.

9. Bagi perbelanjaan pembangunan pula, fokus akan diberikan kepada projek dan program yang mendahulukan kepentingan rakyat, serta mempunyai kesan pengganda yang tinggi dan kandungan import yang rendah.

Projek fizikal yang diutamakan adalah seperti pembinaan rumah mampu milik, hospital, sekolah, jalan raya dan pengangkutan awam serta keselamatan. Pelaksanaan projek bukan fizikal dan projek yang masih di peringkat kajian akan dijadual semula. Langkah ini, dijangka melibatkan pengurangan komitmen aliran tunai sehingga 5 bilion ringgit serta tidak menjejaskan ekonomi dan rakyat.

10. Institusi kewangan pembangunan atau DFI dan dana modal teroka atau VC milik Kerajaan, akan menambah dana pembiayaan mereka sebanyak 6 bilion ringgit, dalam menyediakan pembiayaan kepada PKS dan syarikat permulaan atau startup companies; dan

11. Perdana Menteri menyarankan pihak GLC, agar melaksanakan inisiatif bagi mengurangkan jurang pendapatan pengurusan atasan dan golongan pekerja, secara berperingkat.

Malah, sektor swasta turut disaran melaksanakan perkara yang sama. Perkara ini akan dipantau oleh EPU.

1. Kini, sektor pelancongan akan diberi lebih tumpuan, kerana peningkatan kedatangan pelancong boleh merangsang pertumbuhan ekonomi domestik, terutamanya dalam keadaan ekonomi sekarang.

Promosi pelancongan domestik akan diperhebatkan melalui penganjuran penjualan pakej percutian domestik bersepadu.

Selain itu juga, Kerajaan akan mempermudahkan kemasukan pelancong asing dengan mempercepatkan pelaksanaan eVisa kepada beberapa negara yang dikenalpasti.

Pelancong dari China tidak memerlukan visa untuk ke Malaysia atau Visa Free, bermula 1 Mac sehingga 31 Disember 2016, tertakluk kepada syarat-syarat yang tertentu, bagi tempoh lawatan tidak melebihi 15 hari.

1. Program Pemberian BR1M dan bantuan kebajikan akan terus dilaksanakan. Kerajaan akan mengekalkan kadar GST seperti sedia ada.

2. Kerajaan akan meneruskan langkah perbelanjaan berhemat dengan mengutamakan program dan projek yang berimpak tinggi berpasakkan falsafah people economy.

3. Ini, tidak akan melibatkan emolumen kakitangan awam, pencen pesara dan tidak akan menjejaskan mekanisme penyampaian kerajaan atau delivery mechanism.

Malah, Kerajaan tidak akan memberhentikan mana-mana penjawat awam, termasuk lantikan secara kontrak.

Bahkan, Kerajaan juga akan meneruskan pelaksanaan satu Kenaikan Gaji Tahunan kepada para penjawat awam pada tanggal 1 Julai 2016, seperti yang telah dijanjikan dalam Bajet.

4. Kerajaan tetap memberi jaminan dan komited terhadap ehwal pendidikan dan masa depan anak-anak.

Dengan ini, Kerajaan bersetuju, untuk meneruskan empat program tajaan JPA bagi tahun 2016 seperti berikut:

Pertama, Program Biasiswa Nasional bagi 20 orang pelajar terbaik lepasan SPM, untuk melanjutkan pengajian di universiti terkemuka seluruh dunia.

Kedua, Program Khas Kejuruteraan bagi 200 orang pelajar ke Jepun, Korea, Jerman dan Perancis.

Ketiga, Program Lepasan Bursary bagi 744 orang pelajar, untuk mengikuti pengajian di peringkat Ijazah Pertama di Universiti Awam, dan Institusi Pengajian Tinggi Swasta di dalam negara; dan

Keempat, Pengambilan baharu seramai 8 ribu pelajar akan diberikan biasiswa untuk mengikuti pengajian yang ditetapkan di peringkat Ijazah Pertama Dalam Negara.

6. Seterusnya, peruntukan pembiayaan PTPTN sebanyak 5 bilion ringgit akan terus disalurkan kepada para mahasiswa.

7. Selanjutnya, bagi mempastikan pelaburan modal insan terus dipergiatkan, Program MyBrain15, Skim Latihan Akademik Bumiputera dan Skim Latihan Akademik IPTA akan diteruskan.

Untuk pengetahuan ramai, pada masa ini, seramai 25 ribu pelajar telah mengikuti pengajian di bawah program-progam ini. Kerajaan telah bersetuju dengan tambahan seramai 15 ribu pelajar baru untuk program MyMaster, 5 ribu pula untuk program MyPhD dan 300 untuk Skim Latihan Akademik IPTA, akan diberi tawaran. Kesemua program ini akan diberi peruntukan tambahan sebanyak 300 juta ringgit.

8. Agensi Kaunseling dan Pengurusan Kredit di bawah Bank Negara Malaysia, akan memberi bantuan kepada peminjam yang mengalami kesukaran dalam menguruskan obligasi hutang, melalui penyusunan semula pinjaman sedia ada.

Berita baiknya, kesemua perkhidmatan ini diberikan secara percuma.

9. PKS dan syarikat korporat berdaya maju yang mengalami tekanan kewangan disebabkan oleh persekitaran semasa, Kerajaan turut menyediakan mekanisme perundingan, melalui Skim Penyelesaian Pinjaman Kecil dan Jawatankuasa Penyusunan Semula Hutang Korporat.

10. Dari segi pelaburan pula, Kerajaan akan terus komited untuk mencapai sasaran pelaburan swasta berjumlah 215 bilion ringgit tahun ini.

Contohnya, pelaksanaan projek utama seperti MRT dan LRT, Lebuhraya Pan-Borneo, Malaysian Vision Valley, Cyber City Center, RAPID Pengerang dan High-Speed Rail akan diteruskan.

Untuk meningkatkan strategic linkages di antara bandar dan luar bandar, Kerajaan akan terus melaksanakan pembinaan sepuluh lagi UTC di Labuan, Sungai Petani, Miri, Sibu, Kota Bharu, Kuala Terengganu, Tawau, Keningau, Seremban dan Kangar.

Manakala, empat RTC baharu dijangka siap dibina di Jawi, Pulau Pinang, Rembau, Negeri Sembilan, Sungai Rambai, Melaka dan Betong, Sarawak pada tahun ini, Insya-Allah.

11. Seterusnya, bagi menembusi pasaran antarabangsa, MATRADE dan SME Corp akan memperhebatkan program mid-tier dan Go-Export.

Selain itu, untuk meningkatkan kemudahan jaminan kredit bagi tujuan perdagangan, Exim Bank akan menambah dana pembiayaan sebanyak 500 juta ringgit.

12. Sebagai sebuah negara perdagangan yang mengamalkan ekonomi terbuka, Kerajaan akan meluaskan pasaran eksport.

Malaysia harus meneroka pasaran baru melalui penyertaan negara dalam perjanjian perdagangan bebas, seperti ASEAN Economic Community atau AEC, dan Trans-Pacific Partnership Agreement, atau TPPA serta Regional Comprehensive Economic Partnership pada masa akan datang.

Teks penuh pembentangan ini boleh didapati di laman web Perdana Menteri, Dato' Sri Najib Razak.

BACA: Senarai Insentif Bajet 2016 Dan Kesannya Ke Atas Individu


Anda Mungkin Belum Pernah Melihat Coklat Dalam Bentuk Blok LEGO. Hasilnya Sangat Mengagumkan

Akihiro Mizuuchi, seorang illustrator dan desainer dari Jepun telah menjadikan khayalan kebanyakan kanak-kanak (dan juga sesetengah orang dewasa) menjadi kenyataan setelah menghasilkan acuan coklat yang menyerupai blok LEGO sebenar.

Apa yang menarik ialah kami belum pernah melihat coklat LEGO yang dihasilkan terperinci sebegini. Ini bersandarkan cap LEGO yang anda boleh lihat dengan jelas pada bahagian atas coklat tersebut. Model teddy bear yang dipasang menggunakan blok-blok tersebut juga kelihatan kukuh.


Wanita Ini Berjaya Menerima Pelaburan RM3.36 Juta Daripada Rancangan ‘Shark Tank’

Sekiranya anda pernah menonton rancangan Shark Tank yang ditayangkan di televisyen mahupun Netflix pastinya anda cukup tahu dengan konsep rancangan ini. Dibarisi pelabur-pelabur yang berpengalaman dalam dunia bisnes, rancangan ini memaparkan bagaimana pengasas bisnes meyakinkan para pelabur melalui pitch yang dibuat.

Menerusi episod kedua musim kesebelas, Amber Leong yang berasal dari Malaysia berjaya mencuri perhatian ramai melalui pitch dan produk yang ditampilkan. Menawarkan sebuah lampu mimik cahaya matahari, produk beliau dikatakan mampu memperbetulkan body clock serta meningkatkan fokus seseorang.

Buat anda yang pernah menonton rancangan ini pastinya anda tahu betapa skeptikal Mark Cuban mengenai produk yang menjanjikan sesuatu diluar jangkaan khususnya melibatkan kesihatan.

Walau bagaimanapun, pitch beliau yang hebat serta angka penjualan yang ditampilkan berjaya membuatkan para pelabur yakin serta berminat untuk melabur dalam syarikat beliau sebanyak $800,000 (RM3.36 juta) dengan ekuiti 20%.

Berdasarkan perkongsian Amber, Circadian Optics berjaya mencapai jumlah penjualan $4 juta (RM16.8 juta) pada tahun lalu serta menjangkakan angka penjualan terus meningkat pada tahun ini sebanyak $5.6 juta (RM23.5 juta).

Melalui rancangannya, pelaburan yang diterima akan beliau gunakan meningkatkan jumlah produksi serta menawarkan lebih banyak rangkaian kedai yang menawarkan produk ini.

Untuk pengetahuan, Amber Leong yang berasal dari Kuala Lumpur mulai melanjutkan pelajaran ke Amerika Syarikat setelah berjaya menamatkan diploma di Kolej Tunku Abdul Rahman. Beliau yang sebelum ini bekerja di sebuah syarikat korporat memilih untuk fokus membangunkan Circadian Optics bersama suami merangkap pengasas bersama beliau, Chew Kin Mun.

Lebih membuatkan hati pelabur tersentuh apabila beliau berkongsi bagaimana kehidupan keluarganya yang susah serta sedaya upaya menghantar beliau ke Amerika Syarikat untuk mengubah nasib keluarga membuatkan beliau berazam untuk berusaha lebih keras.

Tersentuh dengan ceritanya, Mark Cuban dan Lori Greiner selaku pelabur dalam rancangan ini memilih untuk memberi $50,000 (RM209,675.00) tambahan kepada beliau sebagai hadiah buat ibu bapanya.

Circadian Optics menawarkan lima jenis produk terdiri daripada Lumine, Lumos, Lampu, Lattis dan Luxy. Produk yang menjadi pilihan beliau sudah tentunya Lampu dimana namanya diinspirasikan daripada Bahasa Melayu. Produk keluaran Circadian Optics mula ditawarkan pada harga $44.99 (RM189) sehingga $69.99 (RM294).

Tahniah diucapkan buat Amber Leong diatas kejayaan beliau meraih pelaburan yang besar melalui rancangan ini sekaligus menjadi Rakyat Malaysia pertama yang berjaya menerimanya. Anda boleh tonton sedutan pitch Amber Leong melalui video di bawah.

Kami yakin cerita ini pastinya membuatkan Rakyat Malaysia terinspirasi diatas pencapaiannya. Kami kongsikan kepada anda beberapa lagi artikel lain mengenai pencapaian Anak Malaysia diluar negara.

Neelofa Berjaya Merangkul Anugerah ‘Influencer’ Di IAM 2019 Monaco

Lelaki Malaysia Ini Berjaya Mengolah Sistem Penyejukan Model ‘Supercar’ Dari Itali